Wigemark i predstavnici UNDP-a u posjeti općinama Šamac i Domaljevac-Šamac – Haber.ba\nŠef Delegacije Evropske unije (EU) i specijalni predstavnik EU u BiH ambasador Lars-Gunnar Wigemark i zamjenik rezidentne predstavnice Razvojnog programa Ujedinjenih nacija (UNDP) u BiH Sukhrob Khoshmukhamedov posjetit će danas općine Šamac i Domaljevac-Šamac kako bi se upoznali o rezultatima pomoći koju su Evropska unija i UNDP osigurali za te općine u oporavku od poplava iz 2014. godine.\nU sklopu Programa za oporavak od poplava – stambeno zbrinjavanje u Šamcu će biti izgrađene nove kuće za četiri porodice, čiji su domovi uništeni u poplavama i klizištima 2014. godine, dok će kuće 17 porodica biti sanirane kako bi se stekli odgovarajući uslovi stanovanja, prenosi “Fena”.\nPosjeti novoizgrađenom stambenom objektu će prethoditi obilazak užeg centra Šamca koji je obnovljen nakon poplava 2014. godine.\nOpćina Domaljevac-Šamac, kao jedna od lokacija pogođenih poplavama 2014. godine, prepoznala je važnost izgradnje arteškog bunara koji će snabdijevati veće područje općine čistom vodom.\nEvropska unija je u sklopu projekta Lokalni integrisani razvoj, finansirala izgradnju bunara, a nakon poplava 2014. godine, pomogla obnovu Doma zdravlja, Centra za zdravo starenje i Dječijeg vrtića u ovoj općini. Stoga je Općinsko vijeće Domaljevac – Šamac odlučilo imenovati Trg Evropske unije kao znak zahvalnosti stanovnika te općine Evropskoj uniji na pruženoj pomoći, saopšteno je iz UNDP-a.\nProgram za oporavak od poplava – Stambeno zbrinjavanje predstavlja nastavak napora Evropske unije na ublažavanju posljedica katastrofalnih poplava iz 2014. godine. Program, započet u septembru 2017. godine, ima za cilj da stambeno zbrine skoro 3.000 osoba i ekonomski osnaži 200 najugroženijih porodica čiji su domovi oštećeni ili uništeni u poplavama i klizištima. Vrijednost Programa je 15 miliona eura, a finansira ga Evropska unija u saradnji sa Vladom Federacije Bosne i Hercegovine, Vladom Republike Srpske, UNDP-om u BiH i lokalnim vlastima. Program implementira UNDP u BiH zajedno sa Međunarodnom organizacijom za migracije (IOM), Arbeiter-Samariter-Bund (ASB), Hilfswerk International (HWI) i partnerskim općinama i gradovima. Program se implementira u 44 općine/grada u oba entiteta Bosne i Hercegovine\nLokalni integrisani razvoj predstavlja kombinirani pristup razvoju općina i gradova, djelujući na poboljšanje javne uprave, bolju infrastrukturu i stvaranje više prilika za generiranje prihoda za građane, u cilju naprjeđenja životnog standarda za više od 100.000 stanovnika u BiH. Projekat se provodi u 21 partnerskoj općini i gradovima odabranim putem javnog i transparentnog procesa, gdje su prioritetne lokacije one sa značajnom povratničkom populacijom, te lokaliteti pogođeni poplavama u maju 2014. godine.\nProjekat je dio EU programa za lokalni razvoj i zapošljavanje, koji finansira Europska unija u iznosu od 19 miliona eura. Pored LIR projekta koji implementira UNDP, Program također obuhvata komplementarne intervencije koje provode the Deutsche Gesellschaft für Internationale Zusammenarbeit (GIZ) i Međunarodna organizacija rada (ILO).\nTeme:Domaljevac Šamac, izdvojeno, Lars Gunnar Wigemark, posjeta, Šamac, UNDP\nNiko nije savršen, te svako od nas ima mane. Ali, postoji horoskopski znaci kojima...


Naslovna Zanimljivosti Neobični svet Zbog čega se slavi Prvi maj\nRadnici Čikaga zaslužni su što danas obeležavamo Prvi maj kao međunarodni praznik rada. Iako je većini prva asocijacija na ovaj praznik roštiljanje, opijanje i opuštanje, povod za obeležavanje ovog datuma koji se slavi od 1889. je daleko od toga.\nČikaški radnici su, naime, inspirisani uspehom kanadskih radnika iz 1894, dve godine kasnije počeli svoju bitku za osmočasovno radno vreme, što je tekovina koju u dobrom delu planete i danas koriste oni koji imaju posao i radno mesto.\nČikaški radnici mesecima su vodili bitku za bolje uslove rada, a pre svega da radni dan traje osam sati, da bi onda, uoči 1. maja te 1896, u većem delu fabrika bio obustavljen rad zbog štrajkova.\nU ponedeljak, 3. maja u Mek Kormik Riperu izbila je masovna tuča u kojoj su s jedne strani bili radnici, članovi sindikata, koji su sprečeni da dođu na posao, i, s druge strane oni koji nisu pripadali sindikatu, a koje je Mek Kormik zaposlio.\nPolicija se umešala, ubijena su četrovica članova sindikata, a reakcija grupe anarhista, čije su vođe bili Avgust Spajs i Albert Parsons, bila je da pozovu radnike da se naoružaju i da 4. maja učestvuju u masovnim demonstracijama na Trgu Hejmarket.\nNa trg, međutim, dolazi tek 3.000 radnika, a osoba čiji identitet nikad nije utvrđen bacila je bombu kojom je ubijeno sedam, a ranjeno 67 policajaca.\nGradske i državne vlasti uhapsile su osam anarhista, optužile ih za ubistvo, a četvoricu osudile na smrt.\nSmrtna kazna je izvršena 11. novembra 1887, a da dokazi protiv njih nikada nisu pronađeni.\nNaredni protesti okupili su četvrt miliona radnika i građana Čikaga, a ta je kolona ljudi ispratila Parsonovu pogrebnu povorku dok je prolazila gradom.\nOvaj tragični događaj obeležava se od 1889. svake godine kao Dan međunarodne radničke solidarnosti, a za radnike i sindikalce širom sveta Hejmarket je od tada simbol totalne potpune nejednakosti i nepravde kapitalističkog društva.\nU ovom obliku 1. maj je postao međunarodni praznik radnika i njihovih sindikalnih pokreta i u većini zemalja sveta je državni praznik.\nPrvi maj je državni praznik bio i u Hitlerovoj Nemačkoj, a u SAD su od Prvog maja odustali, smatrajući ga komunističkim praznikom, pa sada Praznik rada slave prvog ponedeljka u septembru.\nU međuvremenu se mnogo toga dogodilo, pa razni aktivisti i sindikati otvaraju pitanje – imamo li razloga da praznujemo 1. maj kao praznik rada, kada dobar deo čovečanstva nema posao i kada je u mnogim zemljama borba za radnička prava postala borba za radno mesto i bilo kakav posao.\nPrethodni tekstNe čini umesto deteta ono što može da uradi samo\nSledeći tekstPrvi maj bez uranka, pred Srbijom poslednji vikend sa zabranom kretanja


XXZ Peticija protiv Darvina - XXZ Portal\n10.05.2017. - 14:03\nPokret za prosvećeno društvo odlučno protestuje protiv inicijative da se u razmatranje naučnih pitanja uključi šira zajednica. Naglašavamo da su demokratske institucije zadužene za politička i opštedruštvena, a ne naučna pitanja. Ne može grupa ljudi, niti političari, niti skupštinski odbor, niti čitavo društvo da odlučuje o temama koje su isključivo naučne. O pitanjima nauke odlučuju naučne činjenice, bez obzira šta većina u društvu misli o njima.\nNa nauci i njenim rezultatima je zasnovan i svaki moderni obrazovni sistem. Naravno, zajednica može da odlučuje o tome šta će se izučavati u školama i na fakultetima, ali samo u domenu društvenih pitanja i vrednosti koje promoviše.\nAko država u ime društva počne da bira da li će se u školskom programu naći naučne činjenice ili društveno prihvatljivo mišljenje, onda država potkopava temelje svog školstva, a time i temelje društva. Savremeni svet poznaje jednu takvu državu pod nazivom ISIL.\nPokret za prosvećeno društvo tumači inicijativu za revidiranje teorije evolucije kao kvazinaučni pamflet sa neskrivenom ideološkom motivacijom. Ova ideološka motivacija doseže visok stepen netrpeljivosti prema ateistima i globalistima koji, kako kažu autori inicijative, ''afirmišu teoriju evolucije i finansiraju promotere ove teorije''. Pisci pamfleta ne razumeju da je nauka po svome biću globalna, te da nikako ne može biti ni lokalna, a još manje nacionalna - ako hoće da bude nauka, a ne dogma. Takođe, ateistički pogled na svet se oslanja na nauku kao kritičko i racionalno razdvajanje činjenica od verovanja, stvarnog i fiktivnog.\nPripisivanje naučne teorije ateizmu i globalizmu ne govori samo o religioznim uverenjima potpisnika, nego i o dogmatskom karakteru njihove inicijative. Baveći se genskim prenosom informacija, oni ukazuju da ''informaciju može dati samo neka inteligencija'', aludirajući na kreacionistički izvor te informacije - natprirodnog kreatora, tvorca, velikog dizajnera, boga. Oni besramno izjednačavaju ''dva shvatanja o nastanku života i čoveka (biblijski i evolucionistički)'' zalažući se da se u školskim programima nađe i ''savremeni religijski pogled na svet i život''. Potpisnici ne razlikuju običnu neobaveznu tvrdnju - versku dogmu o nastanku čoveka u koju se ne sumnja, od složene naučne teorije kojom se nauka kritički bavi već vekovima. Ova dva ''shvatanja'' stoga ne mogu ravnopravno u obrazovni proces jer jedno od njih polazi od neupitnog verskog uverenja, dok je drugi u stalnom procesu preispitivanja. Nauka neprestano pronalazi nove i obara stare dokaze držeći se stroge metodologije koja ne podleže uverenjima istraživača, dok verska tumačenja nemaju odgovarajuće metodološko i logičko pokriće. To što nauka i dalje razmatra teoriju evolucije, teoriju velikog praska, opštu teoriju relativnosti do konačnog obaranja ili afirmacije - ne čini ove teorije naučno ravnopravnim sa kreacionističkim teorijama.\nPokret za prosvećeno društvo smatra da je ova inicijativa korak dalje u opštoj desekularizaciji društva u svim sferama - od izvršne i sudske vlasti, preko zdravstvenog i obrazovnog sistema, sve do nauke i kulture. Ako se ovaj proces odmah ne zaustavi, naći ćemo se opet u bespućima srednjeg veka, bez staze koja vodi u budućnost.


“UNS da povuče kadrove ugurane u radnu grupu” | Istinomer vesti\nPredsednik NUNS Slaviša Lekić / Foto: FoNet/Medija centar\n“UNS da povuče kadrove ugurane u radnu grupu”\nNezavisno udruženje novinara Srbije (NUNS) i Nezavisno društvo novinara Vojvodine (NDNV) pozivaju Udruženje novinara Srbije (UNS) da, “zarad elementarne korektnosti i bar privida doslednosti, iz radne grupe za izradu Medijske strategije povuče i druge svoje kadrove”.\nPrema stavu NUNS i NDNV, oni su „ugurani“ u radnu grupu pod firmom „nezavisni stručnjaci“ u periodu dok je državni sekretar u Ministarstvu kulture i informisanja bio Nino Brajović. U saopštenju NUNS i NDNV ukazuju da je donedavni generalni sekretar i dugogodišnji predsednik UNS Nino Brajović i formirao ovu radnu grupu, „po svemu sudeći vodeći se željom da zadovolji potrebe vlasti i UNS, a koje su očigledno identične i u suprotnosti sa potrebama medijske zajednice i medijskih sloboda“. Ukoliko UNS ne povuče svoje kadrove, napominju NUNS i NDNV, „biće jasno da je njihovo ritualno povlačenje iz radne grupe imalo samo za cilj da donošenje Medijske strategije prebaci u domen političkih pregovora i tajnih trgovina između režima i bliskih organizacija“.\nPodsetimo, zbog imenovanja Aleksandra Gajovića za novog državnog sekretara za informisanje, UNS je saopštio da se povlači iz radne grupe, nakon što je nekoliko dana ranije, iz tog razloga, to učinila Ljiljana Smajlović, predstavnica tog udruženja. Inače, radnu grupu napustio je predstavnik Koalicije novinarskih i medijskih udruženja (NUNS, NDNV, ANEM, Lokal pres i Asocijacije onlajn medija) Nedim Sejdinović, zato što je, kako je istakao, “proces rada u potpunosti obesmišljen” i u ime Koalicije predložio “formiranje nove radne grupe sastavljene od eminentnih medijskih stručnjaka i članova civilnog društa”. Iz radne grupe povukla se i Dalila Ljubičić, predstavnica Asocijacije medija, zbog, kako je objašnjeno, “okolnosti koje su uticale na urušavanje kredibiliteta radne grupe”.\nBeriša optužio Ramu za trgovinu drogomZbog objavljivanja psihijatrijske dokumentacije u TV emisiji- opomena


Amerika ključni faktor za rešavanje pitanja Kosova - Gorapress.net\n16.11.2020. u 07:51\nAmerika ključni faktor za rešavanje pitanja Kosova\nBivši zvaničnik američkog Stejt departmenta Bertram Braun ocenio je da su Sjedinjene Države ključni faktor kada je reč o postizanju sporazuma između Kosova i Srbije.\nPrema srpskim medijima, Srbija će imati odličnu saradnju sa administracijom novog američkog predsednika Džoa Bajdena, ali to će se dogoditi samo ako sledeća administracija održi pozitivan stav koji je administracija Donalda Trampa imala prema Balkanu.\nNa samitu "Nedelja NATO-a" u Beogradu, Braun je takođe pohvalio Srbiju i njenog predsednika Aleksandra Vučića za njihov stav prema BiH, ali i za saradnju sa Kosovom i Albanijom.\nPredsednik Vuičić sarađuje sa Kosovom i Albanijom na razuman način. „U tom smislu, Vučićeva administracija će sigurno imati dobre odnose sa Bajdenovom administracijom“, rekao je Braun.\nDodao je da Sjedinjene Države moraju da nastave da podržavaju dijalog i koriste svoju moć da dalje olakšavaju i omogućavaju dijalog.\n„Amerika je ključni faktor kada je Kosovo u pitanju. Ona može da obezbedi saradnju Vlade Kosova. U tom smislu, ako želimo da postignemo sporazum, Amerika je ključni faktor i zaista može da pomogne", rekao je on.\nOcenio je da je Tramp bio katastrofa za Ameriku i njen položaj u svetu, ali ne i za Balkan. Kako je naveo, američka politika na Balkanu zadržala je kontinuitet i tokom Trampove administracije.


Dodik: “Možda da počnemo racionalno razgovarati o mogućem mirnom razlazu” – Haber.ba\nDodik: “Možda da počnemo racionalno razgovarati o mogućem mirnom razlazu”\nPredsjednik Republike Srpske (RS) Milorad Dodik tvrdi da opcija tog bh. entiteta nije Bosna i Hercegovina.\n“Isto tako mislimo da bi to trebalo da bude jedan proces mirnog pregovora o razlazu, koji bi podrazumijevao dogovor o tome na koji način ćemo dalje nastaviti da živimo“, ustvrdio je Dodik u izjavi novinarima u Zvorniku, piše “Srna”.\nNaveo je da se “na međunarodnoj sceni sve češće od mnogih analitičara, izvještača i istoričara čuje da je BiH propala država“.\n“Možda je vrijeme da upravo na ovim događajima počnemo racionalno razgovarati o mogućem mirnom razlazu u BiH. Taj proces treba otpočeti, jer ovakva BiH s masovnim intervencionizmom međunarodne zajednice nije uspjela. Kao takva, ona je očigledno u definiciji propalih država. O tome govore sve ove aktivnosti u zadnje vrijeme“, ustvrdio je.\nTvrdi da je urušen Dejtonski sporazum od međunarodnih faktora, prije svega, visokih predstavnika BiH, te da je međunarodno pravo “skršeno” od međunarodnih predstavnika.\nNavodi da upravo događaji u Kataloniji, koji govore o tome da Evropa smatra da su takvi procesi unutrašnja stvar zemalja, “prilika su da mi ovdje počnemo da razgovaramo o svim tim stvarima“.\nDodao je da se može govoriti o Kataloniji, a da se ne pogleda i situacija u vezi s Kosovom.\nUvjerava da “narodi imaju pravo na samoopredjeljenje“.\n“Katalonija će proglasiti nezavisnost u ponedjeljak i to donosi jednu sasvim novu realnost“, rekao je Dodik.\nRS se, kaže, mora okupiti oko svojih interesa i vlast te opozicija na bazi procesa treba da procijene na koji načim će se dalje kretati.\nDodik i predsjednik Upravnog odbora Alumine Milorad Motika otvorili su danas u Zvorniku u krugu kompanije Alumina pogon za proizvodnju silikagela, specijalnih zeolita i bemita.\nTeme:BiH, Milorad Dodik, razlaz, RS, Zvornik\nCarrasco: “Pred utakmicu protiv BiH, selektor Martinez nam je…”\nBh. kadeti savladali reprezentaciju Moldavije


Specijalisticka internisticka ordinacija CARDIOMEDICA+ Sombor Šta je to nutricionizam?\nEfekat koji apsorbovana materija ima na telo može se utvrditi poređenjem stanja organizma pre unosa hranljivih materija i stanja organizma nakon njihovog varenja.\nEfekat ishrane može se preciznije ustanoviti tek nakon proteka dužeg vremenskog perioda planskog unosa hranljivih materija. Broj varijabli relevantnih za ovu vrstu istraživanja je izuzetno visok. Zbog toga svako validno nutricionističko istraživanje zahteva vreme što je i jedan od glavnih razloga zašto je nauka o ljudskoj ishrani relativno mlada.\nDanašnji vodeći prehrambeni stručnjaci savetuju da se hrana, kad god je to moguće, što manje prerađuje, pošto neotkriveni ali verovatno značajni sastojci mogu biti uklonjeni, ili razni toksini mogu biti dodati ili proizvedeni tokom procesa obrade hrane i kuvanja na visokoj temperaturi. Takođe, obrađivanje hrane može zameniti neke od mehaničkih/biohemijskih telesnih procesa koji su ključni za puno varenje i poboljšavaju samu hranljivost proizvoda.\n-Adekvatan nivo energije\n-Održavanje pogodne telesne strukture i procesa – funkcije mišića, imunskog sistema, čvrstine kostiju i snage\n-Popravka i razvoj svih sistema organa


BalkanMagazin :: Česi naveliko kradu struju\nČesi naveliko kradu struju\nčetvrtak, 23. februar 2012 04:11\nTokom prošle godine, inspektori ČEZ-a sproveli su oko 7.000 kontrola preduzeća i domaćinstava i otkrili 3.500 slučajeva krađe struje što je za 36 odsto više nego 2010. godine.\nSkoro šest odsto cene struje za Čehe predstavljala je prošle godine ukradena električna energija, bilo kačenjem na tuđi strujomer ili direktno na mrežu, a tu struju su plaćali su ostali korisnici.\nČeški Energetski regulatorni ured izračunao je da prilikom distribucije na taj način netragom nestane 5,8 odsto električne energije dominantnog isporučioca na tržištu, državnog elektroenergetskog giganta ČEZ, kojem je omogućeno da do tog procenta pokrije gubitke preko konačne cene struje.\n"Slučajeva krađe struje je sve više", kazao je za jučerašnje Pravo portparol ČEZ-a Ladislav Kšiž i dodao da je samo za otkrivene slučajeve krađe ČEZ prošle godine fakturisao šest miliona evra.\n"U poslednje četiri godine udvostručio se broj otkrivenih slučajeva kradje. Kod našeg preduzeća godišnje imamo oko sto slučajeva", kazao je portparol drugog velikog distributora Grupacije RVE (RWE) Martin Halupski.\nNi ČEZ ni RVE ne pomažu Česima kojima se na strujomer prikačio neko drugi i zahtevaju novac od vlasnika strujomera, a on novac za struju koju nije potrošio mora da traži sam, preko policije i sudova.\nKrađa struje je u Češkoj krivično delo samo ako ukupna šteta pređe sumu od 200 evra.


NSinfo: Stanovnici Avijatičarskog naselja uspeli da sačuvaju deo zelene površine - niču i višespratnice\nStanovnici Avijatičarskog naselja uspeli da sačuvaju deo zelene površine - niču i višespratnice\nStanovnici nekoliko ulica na Avijatičarskom naselju uspeli su da\nsačuvaju deo zelene površine u ovom delu grada, gde će se graditi višespratnice.\nGrađani su u prethodnom periodu prikupili više od 950 potpisa i uputili su nekoliko primedbi na predlog Plana generalne regulacije prostora za mešovitu namenu, prenosi 021.rs.\nPrimedbe su urodile plodom, a građani koji su ih podneli su naveli da će, ako je već odluka da se u njihovom kraju grade višespratnice, očuvanje zelenog pojasa od tri drvoreda sibirskog bresta biti od "neprocenjive vrednosti za celo naselje". Prvobitno je planirano da površina severno od Ulice Alberta Ajnštajna bude sportski park, ali je namena promenjena, pa će tu sada biti izgrađene višespratnice.\n"Mi smo očekivali da će ovu oazu na ivici grada, kakva je površina severozapadno od Ulice Alberta Ajnštajna, urbanisti još više oplemeniti drvećem, žbunjem, trim-stazama, pešačkim stazama i svim ostalim sadržajima koji bi se uklapali u ovaj deo naselja, što smo mi kao stanovnici već i sami započeli. Na žalost, uvidom u urbanistički plan, shvatili smo da su se urbanisti odlučili za po nama najgore moguće rešenje", naveli su građani u primedbi, prenosi 021.rs.\n"Zona izgradnje planiranih višeporodičnih objekata se povlači u odnosu na zeleni pojas i na taj način dodatno udaljava od pomenutih porodičnih objekata. Formiranjem zelenog pojasa očuvaće se postojeća osunčanost kuća u Ulici Alberta Ajnštajna. Zadržavanjem pojasa tri drvoreda sibirskog bresta značajno će se umanjiti negativni efekti buke, prašine, a obezbediće se i zaštita od vetra", zaključila je Komisija.\n... avijatičarsko naselje, detelinara, Novi Sad, zelenilo


Srbi su ponosan narod - slavicnet.com\nrepublika_srpska - 85687 - 30.06.2013 : Vogošćanin Pravi Vogošća - (1)\nSrbi su ponosan narod\n30. 06. 2013. - izvor: mojevijesti. ba\nSarajevski atentat je iskorišten da se napadne Srbija\nPredsjednik Republike Srpske Milorad Dodik rekao je da je Evropa bila nepravedna prema Srbiji i Srbima i da ih je dodatno ponizila kroz pitanje rješavanja statusa Kosova.\n"U prilog tome govori i činjenica o gotovo identičnoj situaciji na Kosovu i ovdje u BiH, na koju Evropa gleda različito. Na Kosovu kažu Srbima da ćute i prihvate samostalnost Kosova, a ovdje nama kažu da ćutimo i prihvatimo BiH.\nTi dupli standardi, sa kojima se često susrećemo, naravno da nam donose muku u stomaku, kao i mnogi zadaci koje dobijamo i koje moramo ispuniti kao naš dokaz integracija", izjavio je Dodik agenciji Srni i njemačkoj državnoj televiziji ARD.\n"U svakom slučaju, nisam tumač politike sadašnjeg rukovodstva Srbije, ali njihova politika je veoma jasna - saradnja i put ka Evropi. Cijenim da će to ostati dominantna odrednica Beograda. Ali, činjenica da je ta famozna priča za početak pregovora Srbije sa EU ponovo uslovljena ili data uslovno, meni govori o nepovjerenju prema Srbiji."\n"Očigledno da nije bilo dovoljno uvjerenja da se misli ozbiljno sa stanovišta onoga što je do sada urađeno, a urađene su zaista dramatične promjene što se tiče političkog i mentalnog osjećaja Srba prema Kosovu i to se nije poštovalo", istakao je predsjednik Dodik.\nOn je naglasio da Srbi jesu mali narod, ali imaju dostojanstvo što su pokazivali uvijek i nikada nisu htjeli da idu ispod te linije.\nDodik je izrazio nadu da će tako biti i ovog puta, bez obzira na taj veliki svijet i nastojanje da se Srbi stalno tretiraju kao glavni krivci za sve što se dešavalo na ovim prostorima kroz istoriju, od Prvog svjetskog rata pa do najnovijih događaja iz proteklih ratova.\n"Sarajevski atentat je iskorišten da se napadne Srbija, koja nije imala nikakve veze sa tim, a u percepciji tih događaja pokušava se opet kriviti Srbija.\nTakođe, i za najnovije događaje iz prošlih ratova pokušavaju se kriviti Srbi i Srbija, iako smo mogli da čujemo veoma eminentne sudije iz Haškog tribunala koji kažu da su imali politički zadatak da osude Srbe za sve što se dešavalo ovdje", podsjetio je predsjednik RS-a.\n"Srbi su častan narod, koji želi da se integriše, koji ima svoju istoriju, svoju snagu i mogućnosti, ima svoja dostignuća, koja nisu impresivna kao kod nekih velikih naroda, ali su naša i mi to cijenimo", poručio je Dodik.


NUNS: Vacić mora pred sud - Društvo - Dnevni list Danas\nPočetna » Društvo » NUNS: Vacić mora pred sud\n3Piše: Danas Online 12. novembra 2019. 10.33\nKako je saopštio NUNS, bez obzira što vladajuća Srpska napredna stranka podržava javno delovanje Vacića i njegove organizacije Srpska desnica obaveza je policije i tužilaštva da preduzmu mere i spreče dalje širenje govora mržnje i pozivanja na nasilje.\n„Vacić je u maniru svojih mentora iz vladajuće koalicije, na tribini u Šapcu uputio pretnje gradonačelniku Šapca Nebojši Zelenoviću i njegovim saradnicima, poručivši im da će ih „podaviti u Drini“, i po ko zna koji put pojedine nevladine medije nazvao „izdajničkim“ i označio ih kao neprijatelje države“, istakao je NUNS.\nU saopštenju je izrazžena zabrinutost zbog sve napetije situacije u društvu, koju u najvećoj meri stvaraju vlast i njeni epigoni, kako dodaje NUNS, oličeni u huliganima poput Miše Vacića. „U takvoj atmosferi, politički neistomišljenici režima i novinari koji profesionalno i nezavisno rade svoj posao, postaju mete ekstremista i rathih huškača“, smatraju iz ovog udruženja.\nPrema NUNS-ovoj Bazi podataka o napadima i pritiscima na novinare, ovo je 104 registrovani slučaj u Srbiji od početka godine, odnosno, još jedan u nizu pritisaka na redakcije i novinare nezavisnih medija, podseća se u saopštenju.\ngovor mržnje, Miša Vacić, NUNS\nOdakle Miši Vaciću novac za osnivanje stranke?\n12. novembra 2019. u 11.12\nPa ako NUNS to kaže onda … Nema ni potrebe za suđenjem – mogli su o istom trošku i presudu da izreknu. Samo ih nešto nema kad npr Bakić preti ubistvima ne jednog čoveka već svih koji mu nisu po volji (nisu mu moralno politički podobni) (znate ono njegovo : „Biće pobeda kad ih vidim da plivaju …“)\nSokole ,pa sto se ne potpises, punim imenom i prezimenom..Sakrivas se iza Vucica.,\n12. novembra 2019. u 11.23\nGering nije išao pred Sud, jer je Sud bio Hitlerov, a tu je bio i Himler da ga štiti..


Niš: Izmenom Ustava vlast priprema teren da ne odgovara kada izgubi - Društvo - Dnevni list Danas\nPočetna » Vesti » Društvo » Niš: Izmenom Ustava vlast priprema teren da ne odgovara kada izgubi\nTribina „Reci ‘Ne!’ režimskim promenama Ustava“ pokreta Ne davimo Beograd\nNiš: Izmenom Ustava vlast priprema teren da ne odgovara kada izgubi\nZ. Miladinović13.01.2022. 21:44\nOvim ustavnim izmenama aktuelna vlast priprema teren da kada izgubi pozicije- ne odgovara, ocenila je večeras u Nišu Biljana Đorđević, aktivistkinja pokreta Ne davimo Beograd i docentkinja Fakulteta političkih nauka.\nNa tribini „Reci ‘Ne!’ režimskim promenama Ustava“ , u organizaciji pokreta Ne davimo Beograd, Đorđević je kazala da građani ni par dana pred referendum o ustavnim promenama u oblasti pravosuđa “zapravo ne znaju o čemu se tu radi”, iako je čitav proces ustavnih izmena počeo još 2017.\nOna je kazala da se neinformisanim građanima servira priča da će pravosuđe biti bolje, efikasnije i nezavisnije, mada za to nema dokaza.\n“Predsednik stalno vređa sudije ali vlast građanima kaže, verujte nam da želimo da pravosuđe bude bolje, očekujući da joj oni veruju”, rekla je ona.\nOna je kazala da ustavne izmene treba da omoguće da pravosuđe izgleda nezavisnije, ali da će se nad njim u određenim situacijama uspostaviti veća kontrola.\n“Venecijanska komisija je dala ‘zeleno svetlo’ ovakvim izmenama, jer oni imaju u vidu model, a ne razmišljaju kakav efekat on ima u konkretnoj zemlji. Zato više treba verovati domaćim stručnjacima”, kazala je ona.\nPrema njenim rečima, ne postoji bilo kakav imperativ da se sada izmeni Ustav u oblasti pravosuđa, pošto će on morati da se menja kada se budu otvarala druga Poglavlja za pristupanje Evropskoj uniji.\n“Ovaj referendum nije izjašnjavanje da li ste za ulazak u EU ili niste”, poručila je Đorđević.\nRobert Kozma iz Ne davimo Beograd je kazao da “veruje da ustavne izmene neće proći” uprkos tome što se vlast potrudila da građani ostanu neinformisani, kako bi i izlazak njih deset hiljada omogućio ustavne izmene, pošto ne postiji census.\n“Ove izmene predviđaju da niko ne sme da ima neprimereni uticaj na sudije. A ko tumači šta je neprimereni uticaj- Aleksandar Vučić, Vladimir Đukanović? Da li će biti neprimereno ako se traži pravda na ulici jer je nema u institucijama, a primereno da advokat Đukanović javno snima podcast sa optuženim Kuluvijom, vlasnikom najveće plantaže marihuane u Evropi”, rekao je Kozma.\nOn je naglasio da je, ipak, osnovni problem predstojećeg referenduma što “dolazi iz jednopartijske Skupštine”, zbog čega bi u svakoj Evropskoj zemlji on bio nemoguć.\nRobert Kasumović, iz Foruma Roma Srbije, kazao je da se ovoj vlasti ne može verovati jer je između ostalog pokazala da je spremna da promeni i strateške zakone preko noći kako bi realizovala neki posao.\n“Promenila je Zakon o poljoprivrednom zemljištu da bi omogućila inače ozloglašenom Tenisu da kupi veću površinu zemljišta, a onda ga vratila ‘na staro’, kako i drugi to ne bi mogli da urade”, rekao je on.\nRastislav Dinić, docent Filozofskog fakulteta u Nišu, ocenio je da je aktuelna vlast obesmislila svako opredeljivanje građana jer je slomila društvo.\n“Videli smo to na primeru fijaska vakcinalne politike. Masovno odbijanje ljudi da se vakcinišu pokazuje koliko je slabo poverenje građana i u nesporne stvari kao što su vakcine”, kazao je on.\nUčesnici tribine su pozvali građane da u nedelju 16. januara izađu na referendum o izmeni Ustava i glasaju “ne”.\nNiš: Prijava protiv čelnice SSP jer je „jedan od organizatora“ neprijavljenog ekološkog protesta\nViše javno tužilaštvo u Nišu podiglo optužnicu protiv predsednice opštine Preševo Ardite Sinani\nNe davimo Beogradpromena ustavareferendumTribinaNiš


Stanivuković: Kreiramo nove potencijale privrednog rasta\nDržavni sekretar u Ministarstvu finansija Gojko Stanivuković izjavio je danas da su uspostavljena fiskalna stabilnost Srbije, značajno smanjenje javnog duga, učestali priliv stranih direktnih investicija (SDI) i kontinuirani privredni rast, kao i poboljšana pozicija zemlje na međunarodnom tržištu i povoljni uslovi zaduživanja, dali zamajac daljem privrednom razvoju Srbije.\nSiniša Mali: Podizanje životnog standarda građana osnovni cilj Vlade\nOtvorene Izjave o zainteresovanosti za učešće u postupku prodaje akcija u Komercijalnoj banci a.d. Beograd putem tendera\nDanas je u Ministarstvu finansija održana sednica Tenderske komisije koja prati sprovođenje postupka prodaje akcija u vlasništvu Republike Srbije u Komercijalnoj banci a.d. Beograd, na kojoj su razmatrane pristigle izjave o zainteresovanosti potencijalnih kupaca.\nMali: Svet veruje u Srbiju i u našu stabilnu ekonomsku politiku\nMinistar finansija u Vladi Republike Srbije Siniša Mali istakao je danas da je neverovatan uspeh postignut na Londonskoj berzi, gde je Republika Srbija emitovala desetogodišnju obveznicu po istorijski niskoj kamatnoj stopi. Sama činjenica da je neko hteo da investira u desetogodišnje obveznice, govori da svet veruje u Srbiju i našu stabilnu ekonomsku politiku koja će se voditi i u budućnosti, objasnio je on.\nRepublika Srbija objavljuje neobavezujuće indikativne rezultate ponude za otkup obveznice 1.500.000.000 USD 4,875 procenata koje dospevaju 2020. godine i obveznice 2.000.000.000 USD 7,250 procenata koje dospevaju 2021. godine\n*Nije za distribuciju u ili nijednom licu koje ima boraište ili prebivalište u nekoj od jurisdikcija gde bi takva distribucija bila nezakonita (videti: "Zabrana pozivanja i distribucije" u Memorandumu o ponudi za otkup obveznica od 10 juna 2019. godine koji je sačinila Republika Srbija)\nU skladu sa namerom Republike Srbije („Izdavalac“ ili „Republika“) (koju zastupa Vlada Republike Srbije preko Ministarstva finanisija) da otkupi Evroobveznice do maksimalno prihvatljivog iznosa, kako je predviđeno Memorandumom o ponudi za otkup obveznica, a imajući u vidu novu emisiju evro-denominovanih obveznica („Nova evroobveznica“) od 19. juna 2019. godine i prihvatanjem ili odbijanjem uslova Nove emisije pre ili na datum saldiranja, Republika Srbija objavljuje neobavezujuću nameru da otkupi USD 700.000.000 ukupne nominalne vrednosti za Evroobveznicu 2020 i USD 400.000.000 ukupne nominalne vrednosti za Evroobveznicu 2021 u skladu sa ponudom za otkup i u skladu sa uslovima predviđenim Memorandumom o ponudi za otkup obveznica i indikativnim Faktorom proporcije približno od 62,43% u vezi sa Evroobveznicom 2020 i 44,68% u vezi sa Evroobveznicom 2021, respektivno.\nAgencija za ocenu kreditnog rejtinga Standard and Poor's potvrdila je ocenu kreditnog rejtinga Republike Srbije na nivou BB, uz pozitivne izglede, kao i da bi kreditni rejting mogao biti uvećan na BB+ u narednih 6 do 12 meseci.\nMinistar finansija u Vladi Republike Srbije Siniša Mali danas je prisustvovao otvaranju druge fabrike „Meita“ u Obrenovcu i istakao da je reč o izuzetno važnoj investiciji za Beograd i Srbiju, zahvaljujući kojoj je značajno smanjena nezaposlenost u Obrenovcu i okolnim mestima, jer će u prve dve fabrike ukupno raditi više od tri hiljade ljudi.\nSrbija pristupila Konvenciji o uzajamnoj administrativnoj pomoći u poreskim pitanjima\nDržavni sekretar u Ministarstvu finansija Slavica Savičić potpisala je danas u Parizu, u ime Vlade Republike Srbije, Konvenciju o uzajamnoj administrativnoj pomoći u poreskim pitanjima.\nMinistar Siniša Mali sa predstavnicima francuskih i kineskih kompanija o izgradnji metroa\nMinistar finansija u Vladi Republike Srbije Siniša Mali sastao se danas sa predstavnicima francuskih kompanija „Ežis“ i „Alstom“ i sa predstavnicima kineske kompanije „Power China“, sa kojima je razgovarao o projektu izgradnje metroa u Beogradu.\nRepublika Srbija planira da otkupi deo ranije emitovanih evroobveznica na međunarodnom finansijskom tržištu\n*Nije za distribuciju u ili bilo kome ko se nalazi ili ima prebivalište u Sjedinjenim Američkim Državama i bilo kojoj jurisdikciji gde bi takva distribucija bila nezakonita\nObjavljen je Poziv za otkup obveznica pre roka dospeća dve serije obveznica Republike Srbije, emitovanih na međunarodnom finansijskom tržištu, evroobveznica koja dospeva 25. februara 2020. godine u iznosu od 1.500.000.000 USD, sa godišnjom kuponskom stopom u iznosu od 4.875%, od kojih trenutno 1.500.000.000 USD nije dospelo, i evroobveznica koja dospeva 28. septembra 2021. godine, u iznosu od 2.000.000.000 USD, sa godišnjom kuponskom stopom 7.250%, od kojih 2.000.000.000 trenutno nije dospelo.\nObjavljen javni poziv za prodaju akcija u Komercijalnoj banci\nJavni poziv za prikupljanje izjava o zainteresovanosti za učešće u postupku prodaje akcija u Komercijalnoj banci putem tendera objavljen je danas na sajtu Ministarstva finansija.\nEK: Uprava carina napredna i u 2018. godini\nSiniša Mali: Uspešna saradnja sa MMF doprinosi stabilnom rastu naše ekonomije\nMinistar finansija u Vladi Republike Srbije Siniša Mali učestvovao je danas, zajedno sa guvernerkom Narodne banke Srbije Jorgovankom Tabaković i šefom Misije Međunarodnog monetarnog fonda (MMF) Jenom Kes Martejnom, kao i predstavnikom MMF-a Sebastijanom Sosom, na konferenciji povodom drugog razmatranja aranžmana „The Policy Coordination Instrument“. Aktuelni aranžman Republika Srbija potpisala je sa MMF u julu 2018. godine, a trajaće do januara 2021. godine.\nMinistar finansija u Vladi Republike Srbije Siniša Mali istakao je da ulaganja u putnu i železničku infrastrukturu proizilaze iz odgovorne ekonomske politike, čija je osnova finansijska konsolidacija i politika rasta.


Socijalni stanovi za 30 porodica /VIDEO/ - NTV Arena Bijeljina\nU Amajlijama je danas počelo useljavanje stanara u dvije zgrade izgrađene u okviru BiH-3 – Državnog projekta stambenog zbrinjavanja – Regionalnog stambenog programa, a korisnici 30 novih stambenih jedinica su porodice koje su do sada živjele u alternativnim smještajima u naseljima GTC i u Amajlijama.\nZbog trenutne epidemiološke situacije, a u skladu sa propisima koji važe u toku vanrednog stanja usled virusa korona, gradonačelnik Bijeljine Mićo Mićić i v.d. direktora Republičkog sekretarijata za raseljena lica i migracije Marko Aćić, uručili su ključeve za dvije porodice, dok će preostalih 28 porodica biti useljeno u narednim danima.\n– Vrijednost dvije novoizgrađene lamele, od kojih svaka ima 15 stanova, iznosi oko 1.600.000 KM. Zahvaljujući racionalnom poslovanju i uštedama u okviru CEB (Council of Europe Development Bank – CEB) projekta, Vlada Republike Srpske je dala saglasnost za izgradnju još jedne zgrade u Amajlijama, u koju ćemo useliti porodice iz dotrajalih objekata koji su, prije više od 20 godina, izgrađeni u Amajlijama za raseljena lica – najavio je Aćić.\nPredstavnik Sekretarijata je najavio i saradnju sa Gradskom upravom u okviru okviru Pod-projekta BiH 6, u sklopu kojeg će u Bijeljini biti izgrađeno osam individualnih stambenih objekata, kao i realizaciju infrastukturnih projekata u vrijednosti od 50.000 KM.\n– Grad Bijeljina je bio odličan partner na realizaciji Pod-projekta BiH 3, odnosno izgradnje novih stambenih jedinica u Amajlijama i zbog toga nastavljamo saradnju. Zahvaljujemo svim donatorima u okviru Regionalnog stambenog programa zbrinjavanja, prije svega EU ali i drugim neevropskim državama, koje su nam omogućile da izgradimo brojne stambene objekte za porodice koje su godinama bez sopstvenog doma i time, kroz koncept socijalnog stanovanja, osigurale brojnim porodicama dostojanstven život – zaključio je Aćić.\nGrad Bijeljina je za potrebe izgradnje zgrada u Amajlijama platio neophodne administrativne takse i komunalne naknade, ali i obezbijedio neophodnu infrastrukturu, uključujući asfaltiranje pristupnog puta.\n– Stanari novih zgrada, na osnovu skupštinske odluke, imaće obavezu da plaćaju održavanje zgrade u iznosu od jedne konvertibilne marke po kvadratnom metru. U saradnji sa Sekretarijatom, u sklopu ovog naselja očekujemo da počnemo izgradnju još jednog stambenog objekata od 12 stanova, a do kraja sedmice Direkcija za izgradnju i razvoj grada završiće idejni projekat. Grad će, kao i do sada, pored projekta obezbijediti infrastrukturu, uključujući asfaltirnje pristupnih puteva i neophodne dozvole i saglasnosti za gradnju. U toku godine planiramo da izgradimo objekat u kojem će stanari naselja imati prostorije za društvene sadržaje i prodavnicu, tako da kada naredna zgrada od 12 stanova bude završena, stanari naselja će imati potpuno uređeno mjesto za život – istakao je Mićić.\nOn je najavio da će, nakon što u Amajlijama bude završena gradnja planiranog objekta od 12 stanova, Grad riješiti pitanje stanova u naselju GTC.\n– Po ugovoru sa Njemačkom razvojnom agencijom koja je finansirala izgradnju naselja, kada prestane potreba za alternativnim smještajem, stambene jedinice mogu da se koriste kao socijalni stanovi. Uz saglasnost Sekretarijata za raseljena lica i migracije, porodicama poginulih boraca i ratnih vojnih invalida daćemo mogućnost da otkupe stanove, dok će ostali korisnici dobiti rješenja za korišćenje socijalnih stanova – pojasnio je Mićić.\nTags: amajlije, bijeljina, socijalni stanovi, stanovi


Poglavlje 33: Finansijske i budžetske odredbe • SENAT.me\nⓈ > EU/Politiko > Poglavlje 33: Finansijske i budžetske odredbe\nPoglavlje 33 koje se odnosi na Finansijske i budžetske odredbe tretira pitanje koliko će buduća članica Evropske unije (EU) iz svog budžeta uplaćivati sredstava u zajednički budžet EU, odnosno koliko će dobijati novca iz budžeta Unije. U konkretnom slučaju, kada se zatvori ovo poglavlje trebalo bi da približno znamo koliko će Crna Gora dobijati novca iz Budžeta EU i koliko će uplaćivati u zajedničku kasu. Pri tome, precizan iznos tih sredstava biće poznat u zavisnosti od toga kada postanemo punopravni član Unije zbog toga što EU usvaja svoj Višegodišnji finansijski plan (u toku je rasprava o paketu za period 2014 – 2020). Svaka država članica ima pravo na korišćenje sredstava iz budžeta Unije, ali i obavezu da uplaćuje u budžet. Članice u zajedničku kasu uplaćuju 1,23 % bruto društvenog proizvoda (BDP).\nBudžetska sredstva EU se prikupljaju iz tri osnovne vrste prihoda: tradicionalnih sopstvenih sredstava članice (kao što su prihodi od carina), sopstvenih sredstava po osnovu poreza na dodatu vrijednost članice (PDV) – 1, 4%, kao i sopstvenih sredstava iz uplata država članica na temelju bruto nacionalnog dohotka (BND). Upravo su uplate sopstvenih sredstava koje se temelje na BND-u najvažniji izvor prihoda EU, te čine gotovo tri četvrtine njenih ukupnih prihoda. One su u znatnoj mjeri direktno povezane s ekonomskom snagom pojedinih država članica, tako da Njemačka sada uplaćuje najviše novca u zajedničku kasu 27 članica.\nOd relevantnih politika za Poglavlje 33 Crna Gora će morati da ulaže stalne i značajne napore kako bi se usaglasila sa acquis-em i efikasno ga primijenila. Kada je riječ o statistici, Evropska komisija, u svim svojim izvještajima o napretku Crne Gore, ukazuje da predstoje značajni izazovi prije nego što postignemo zadovoljavajući nivo usklađivanja sa acquis-em. Tako će MONSTAT morati što ranije da promijeni metodologiju i, umjesto podataka o bruto domaćem proizvodu (BDP), obračunava bruto nacionalni dohodak (BND). Takođe, u ovom trenutku crnogorski nacionalni računi nijesu usklađeni na način da obuhvataju sivu ekonomiju. Dalje će biti neophodno usvajanje revidiranog Zakona o statistici kako bi se stvorio povoljan okvir za razvoj snažnog statističkog sistema u Crnoj Gori.\nŠto se tiče finansijske kontrole, prije svega, i mimo pregovora i članstvu u EU, zabrinjava činjenica da Crna Gora ima nedostatak školovanih revizora.Tako je uspostavljen regulatorni okvir za uvođenje unutrašnje finansijske kontrole javnog sektora (PIFC), ali je problem u njegovom sprovođenju. Kao što i Evropska komisija navodi u Izvještaju o napretku Crne Gore za 2011, administracija na državnom, ali i lokalnom nivozu, ima teškoća u angažovanju revizorskih službenika i broj do sada imenovanih revizora je previše mali. Kod eksterne revizije postoji napredak, ali i Državna revizorska institucija (DRI) u ovom trenutku ima oko 30 odsto upražnjenih revizorskih mjesta.\nPostoje ocjene da sa poštenom i sposobnom vlašću i uz resurse koje ima, Crna Gora ne bi trebalo da uđe u EU, već da ima status kao Švajcarska, Norveška, ili Linhenštajn. Osim brojnih razlika koje Crna Gora ima u odnosu na ove države, kao što je naftno bogastvo Norveške, one s EU imaju mnogobrojne ugovore. Norveška i Linhenštajn, kao članice Evropskog ekonomskog prostora (EEA) uplaćuju znatna novčana sredstva u budžet EU, dok Švajcarska finansijski učestvuje u kohezijskoj pomoći novim članicama EU. Istovremeno, ove države ne mogu koristiti sredstva iz budžeta Unije.\nOznake BDP Bruto nacionalni dohodak (BND) Budžet CG @me Crna Gora EFTA ekonomska politika @me Evropski ekonomski prostor EEP Finansije finansijska kontrola finansijske usluge Hrvatska @me ljudski resursi (HR) međuvladina konferencija Ministarstvo finansija @me PDV @me Pregovori Revizija statistika @me


Saopštenje Zaštitnika građana povodom kontrole Zdravstvenog centra Negotin\nZaštitnik građana kontroliše rad Zdravstvenog centra Negotin, zbog neadekvatne zaštite zdravstvenih radnika.\nZaštitnik građana je po sopstvenoj inicijativi, a posle saznanja iz medija o neodgovarajućim uslovima rada i neadekvatno organizovanoj zaštiti zdravlja zaposlenih od virusa Кovid-19 u Dispanzeru za plućne bolesti, pokrenuo postupak kontrole zakonitosti i pravilnosti rada Zdravstvenog centra Negotin.\nZaštitnik građana od uprave ovog Zdravstvenog centra traži da ga u roku od 15 dana obavesti o svim okolnostima koje se odnose na konkretan slučaj, a posebno o tačnosti navoda da rendgen tehničari u dispanzeru rade bez ikakve pomoći drugih zdravstvenih radnika i da svake sedmice ostaju sami na svom radnom mestu od petka u 14 sati do ponedeljka u 7.30 sati.\nZaštitnik građana traži i da ga uprava Zdravstvenog centra obavesti da li su tačni navodi da zaštitna oprema koju rendgen tehničari koriste nije na odgovarajući način izdvojena i zaštićena od mogućnosti da bude kontaminirana virusom Кovid-19 i da nisu obezbeđene dovoljne količine alkohola za dezinfekciju.\nOd nadležnih u Zdravstvenom centru Zaštitnik građana traži i odgovor da li su tačni navodi da nije organizovano redovno iznošenje medicinskog i drugog otpada iz Dispanzera za plućne bolesti.\nkontrola negotin zaštitnik građana zdravstveni centar


Kako je rekla, projekcije pokazuju da æe im do 2020. godine biti potrebno oko 30.000 IT struènjaka.\n"Sada imamo izgraðen sistem dualnog obrazovanja u srednjim školama, ali nam je veoma važno da podržimo naše studente na povezivanje sa kompanijama", izjavila je Grujiæeva na otvaranju Sajma zapošljavanja i profesionalne orijentacije u niškom Oficirskom domu.\nOna je rekla da država mora da pomogne studentima da shvate da se ubrzani tehnièko-tehnološki razvoj nalazi u kompanijama i da ponekad kasnimo sa našim studijskim programom i sistemom obrazovanja. Ona je najavila izmenu zakonskog okvira i stvaranje uslova da se praksa koju studenti steknu tokom školovanja raèuna kao prvo radno iskustvo.\n"Kompanije prilikom zapošljavanja traže iskustvo od mladih ljudi. Zašto im ne bi priznali iskustvo steèeno na praksi u kompanijama, steèeno tokom formalnog obrazovanja?", izjavila je Grujiæeva.\nDirektor Nacionalne službe za zapošljavanje Zoran Martinoviæ rekao je da postoji deficit kadrova iz oblasti informaciono-komunikacionih tehnologija i podsetio da je ove godine poèela prekvalifikacija nezaposlenih lica za poslove programiranja. On je kazao da æe prekvalifikacija biti organizovana i naredne godine, a priliku da se prekvalifikuju za deficitarna zanimanja dobiæe i nekvalifikovana i polukvalifikovana lica.\nGradonaèelnik Niša Darko Bulatoviæ je rekao da je zahvaljujuæi otvaranju novih pogona broj nezaposlenih u tom gradu smanjen sa 39.000 na 25.000, dok je broj zaposlenih poveæan sa 61.000 na 77.000. Sajam zapošljavanja i profesionalne orijentacije organizovan je u okviru Foruma naprednih tehnologija, a na njemu je ponuðeno oko 150 radnih mesta.


Maja Nedučić, VEGA IT: „Sreća na poslu je ono što osećamo o poslu“ - HR Experience\nMaja Nedučić, VEGA IT: „Sreća na poslu je ono što osećamo o poslu“\nBy HR Experience03.05.20183 novembra, 2021No Comments\nPoslovi Infostud po prvi put organizuje “HR Experience”, okupljanje vodećih HR stručnjaka 31. maja u Hotelu Falkensteiner Beograd.\nPutem predavanja, diskusija i radionica, svojaiskustva iz ove oblasti podeliće HR stručnjaci vodećih domaćih i svetskih kompanija. Na događaju će se posebno govoriti o aktuelnim trendovima u HR sferi, kao što su brendiranje poslodavaca i privlačenje kandidata.\nMeđu predavačima “HR Experience” je i Maja Nedučić, Chief People Officer u kompaniji Vega IT Sourcing, čija će tema predavanja biti primeri aktivnosti kojima utičemo na rezultate i na odnose sa kolegama, što dalje doprinosi sreći na poslu.\n“Često danas ljudi mešaju zadovoljstvo poslom i sreću na poslu, a razlika je vrlo jasna – zadovoljstvo poslom je ono što mislimo o poslu, a sreća na poslu je ono što osećamo o poslu.\nIzbegavam da koristim termin “work/life balance”, niti u tom pravcu razmišljam, preferiram reč “ispunjenost”. Ja sam ispunjena dok radim, kao što sam ispunjena dok u slobodno vreme činim stvari koje želim. Svesna sam da se posao ne završava sa radnim vremenom, odnosno da treba da budem “dostupna” kako kandidatima, tako i kolegama jer sam jedna od karika u lancu poslovanja. Primera radi, ako mi kandidat nakon radnog vremena odgovori da prihvata našu ponudu za posao, i ako je on već izdvojio vreme da mi odgovori na mail nakon radnog vremena, naravno da ću i ja pronaći vreme da mu odgovorim i na taj način izraziti poštovanje prema vremenu koje je izdvojio.\nIako nisam fan društvenih mreža, smatram da su one doprinele tome da kandidati mogu iz više uglova da sagledaju poslovanje neke organizacije i da se na taj način bliže upoznaju sa kompanijom za koju će se opredeliti. Pored toga, mnogo je lakše komunicirati i vrednosti koje kompanija ima”, navodi Maja Nedučić.\nPrethodna vestPotpuno novo iskustvo za srpske HR-ove – prvi “HR experience” u Beogradu\nSledeća vest“Otac modernog HR-a” dolazi u Beograd


Fudbaleri Vojvodine pobedili Jagodinu\nRadio Šumadinac > Forum > OPŠTI FORUMI > Sport > Fudbal > Fudbaleri Vojvodine pobedili Jagodinu\n12.12.2015 20:23 #1\nNOVI SAD - Fudbaleri Vojvodine nastavili su pobedonosnu seriju od dolaska trenera Nenada Lalatovića, pošto su danas u utakmici 21. kola Superlige savladali Jagodinu sa 3:1 (2:1).\nPred 2.000 gledalaca na stadionu Karađorđe dvostruki strelac za Novosađane bio je Ognjen Ožegović, u 14. i 80. minutu, a u strelce se, kao i u prošlom kolu protiv Partizana, upisao Lazar Rosić, u sedmom minutu.\nGol za Jagodince postigao je Mladen Popović u 45. minutu.\nTrijumf Vojvodine mogao je da bude i ubedljivi da je kapiten Mirko Ivanić u nadoknadi prvog poluvremena realizovao penal. Njegov šut sa 11 metara završio je preko gola.\nVojvodina sada ima 34 boda i zauzima četvrto mesto, dok je Jagodina na 14. poziciji sa 16 bodova.


apatin – Gerila\nGerila > apatin\nArhiva prema tagu: apatin\nDirektora kaznila radnika zato što je šerovao emisiju Ivana Ivanovića!\nVozač direktorke Banje „Junaković“, Saša Petrović je, zbog toga što je na Fejsbuku podelio emisiju „Veče sa Ivanom Ivanovićem“, premešten na rad u kotlarnicu, pišu Apatinske novine. Portal navodi da je, direktorka, prema rečima Petrovića, prethodno mu skrenula pažnju na...\nKada su počeli protesti u Srbiji, pre nešto više od mesec i po dana, delovalo je da se Vojvodina uspavala i da "zimski san" u severnoj pokrajini neće tako brzo proći. Međutim, građani u tom delu zemlju su mislili drukčije...\n"Biseri" kojima nas svakodnevno zasipa Srpska napredna stranka su uvek dobar materijal za izučavanje ljudskog ludila. Članovi naprednjačkog kartela kao da se trkaju ko će brže, jače i bolje da se uvuče Vučiću i u toj trci smišljaju neviđene gluposti....\nOpština Inđija dala je u zakup 200 hektara poljoprivrednog zemljišta, na 30 godina, kompaniji čije je sedište na istoj adresi kao i prostorije Narodne seljačke stranke Marijana Rističevića, pokazuje istraživanje. Investicija, vredna 862 hiljade evra, podrazumeva izgradnju farma za uzgoj...


Da li će baba Marta da nam naplati proleće u februaru - Ozonpress :: internet portal\nOpet smo na temperaturnom ringišpilu: nakon ledenog kraja januara, ove nedelje se „vozimo“ do 18 stepeni, što je maksimalna prognozirana temperatura za petak, a onda opet idemo u minus i čekamo sneg… Šta se dešava s vremenom i da li nam ova „šizofrena“ zimska prognoza nagoveštava sneg u proleće – pitali smo meteorologa Nedeljka Todorovića.\nTemperaturna vrteška od 1. januara do 10. februara\n“Nagle temperaturne promene su formula našeg vremena, karakteristika naše umereno kontinentalne klime – ne samo od početka ove godine, nego oduvek, isto je bilo prošle godine, i pre sto godina… Stalno se menja toplo-hladno, toplo-hladno, zimi kiša-sneg. Evo sad ide toplo vreme, posle 10. februara opet hladno, pa onda opet toplo… I kako se proleće bliži, svaki sledeći topli period je malo topliji, a hladniji malo manje hladan”, objašnjava meteorolog Nedeljko Todorović za portal Nova.rs.\nVremenska prognoza za februar najavljuje toplije i vlažnije vreme, sa srednjom temperaturom vazduha oko jedan stepen iznad proseka, a na opasku da nam se ova zima ipak čini neuobičajeno toplom i da se ne sećamo da smo ranije imali 17-18 stepeniu ovom periodu, Todorović podseća da je sećanje relativna stvar, te da se treba oslanjati na izmerene podatke.\n“Ne sećate se, ali imali smo u februaru i preko 20 stepeni. Maksimalna izmerena temperatura u februaru je 24 stepena, a znate kad je to bilo? Ne u prošlom, već u pretprošlom veku – 12. februara 1899. godine. Nećemo ove godine dostići taj rekord”, kaže Todorović.\nA da li ovakvo vreme može da znači da se “baba Marta” sprema da nam zimom naplati sve ove tople dane?\n“I to se dešava, ne znači da će se ove godine desiti, ali kod nas sneg pada od oktobra do kraja aprila. Ne svake godine, ali stotinama godina to je raspon. Nemoguće je dati prognozu za duži period i proceniti ponašanje prirode, ali srednji datum padavina je 23. mart, do tada uvek možete da očekujete sneg”, ističe Todorović.\nŠto se tiče narednog perioda, po najavama Republičkog hidrometeorološkog zavoda (RHMZ), sutra, nakon jutarnje magle, kreće otopljavanje, najniža temperatura biće od -3 do 5, a najviša od 5 na severu do 13 °C na jugu Srbije. Od srede do petka sve toplije, umereno oblačno sa dužim sunčanim periodima i temperaturama do 18 stepeni, uz naglo otapanje snežnog pokrivača na planinama, zbog čega je u petak na snazi narandžasto upozorenje.\nU subotu i u nedelju veći deo dana umereno oblačno sa sunčanim periodima i suvo. Dnevna temperatura znatno iznad proseka za ovaj period godine, ali u nedelju od sredine dana najpre na jugu i jugozapadu naoblačenje sa kišom, na planinama sa snegom koje će u toku noći zahvatiti celu zemlju… Pa ispočetka.


Izazovi učenja od kuće: Neformalno obrazovanje u vreme epidemije\nFormalno obrazovanje u vreme epidemije dovoljno je veliki izazov, kako za nastavnika, tako i za učenike, ali i njihove roditelje. Dodatne poteškoće nastaju kada dete želi svoje znanje da nadograđuje i kroz neformalno obrazovanje. O problemima se kojima se suočavaju oni koji su zainteresovani za dodatna učenja, kako im pomoći i kako nove tehnologije okrenuti u korist neformalnog obrazovanja, razgovarali smo sa Nikolom Božićem, programskim direktorom Istraživačke stanice Petnica.\nOvo nije prvi put da se lideri muče sa odlukom da li da škole budu otvorene u vreme pandemije.\nDa li postoje neke smernice za obrazovanje u kućnim uslovima i kako inkluzivno školstvo funkcioniše za vreme epidemije u toku pandemije, objašnjava stručnjak za obrazovanje i predstavnica UNICEF-a, Tanja Ranković.\nNa neka ključna pitanja o "zamkama" obrazovanja pomoću novih tehnologija, odgovara doktor Nevena Buđevac psiholog i vanredni profesor na Učiteljskom fakultetu Univerziteta u Beogradu.\nIako je Šangajska lista neformalna, stvar je prestiža biti na njoj jer obuhvata samo dva odsto svetskih univerziteta.\nNobelova nagrada za nastavnike: Profesorka srpskog jezika iz Srbije među 50 najboljih\nIvana Kovačević, nastavnica srpskog jezika i književnosti u beogradskoj Osnovnoj školi "Dr Dragan Hercog", plasirala se u 50 najboljih nastavnika sveta, u okviru takmičenja Global Teacher Prize, saopštilo je Udruženje "Živojin Mišić".\nŠkola za roditelje: Gde roditelje greše kad je reč o obrazovanju dece?\nU okviru 17. EduFair-a održana je panel diskusija na kojoj su profesori i stručnjaci govorili o najčešćim izazovima sa kojima se susreću porodice u vreme kad je potrebno odabrati obrazovni put, ali i karijeru za dete.\nOmiljena profesorka Srbije po glasovima đaka je Dragana Matović\nU Belexpocentru u Beogradu svečano je otvoren sedamnaesti EduFair, tradicionalno najveći sajam obrazovanja u Srbiji. Tokom dva dana održavanja EduFaira, posetioci će imati priliku da dobiju odgovore na sva pitanja u vezi sa obrazovanjem i reše mnoge nedoumice sa kojima se susreću kako roditelji, tako i mladi ljudi tokom procesa donošenja odluke o budućem obrazovnom putu, ali i planiranju buduće karijere.\nČak 40 odsto đaka u Srbiji nema osnovni nivo pismenosti\nVisoko obrazovanje: Sve manje studenata na Univerzitetu u Beogradu\nEvidentan pad interesovanja za osnovne studije na budžetu Beogradskog univerziteta, dok je na master i doktorskim programima popunjena tek polovina ponuđenih mesta\nSrpske škole u PISA ogledalu: Veliki problem - neopravdani izostanci\nRezultate PISA istraživanja domaća javnost prati isključivo kroz rang koji Srbija zauzme među ostalim zemljama i procente broja funkcionalno nepismenih učenika, i tu se uglavnom priča o nalazima ove studije završava.\nNa svečanosti povodom završetka 9. mts app konkursa, kompanija Telekom Srbija dodelila je nagrade, vredne mobilne telefone, timovima učenika koji su, prema oceni žirija, izradili najbolje aplikacije za mobilne uređaje.\nItalija uvodi uvodi učenje o klimatskim promenama u obaveznu nastavu\nItalijanski ministar obrazovanja Lorenco Fjoramonti izjavio je da će nedeljni časovi o klimatskim promenama postati obavezni za učenike državnih osnovnih i srednjih škola.


Polovni Fleetguard transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Fleetguard\nPolovna Fleetguard transportna vozila na prodaju\nOvo su rezultati pretrage polovnih Fleetguard transportna vozila mašina koje su za prodaju. Fleetguard transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Fleetguard transportna vozila u Brend sekciji.\nFleetguard FS-1216Opšte stanje (1-5): 5\nFleetguard 弗列加滤芯 LF-777Evidencija svih servisa: Da, Zemlja proizvodnje: CN\nFleetguard 弗列加滤芯 LF-3325Opšte stanje (1-5): 5, Evidencija svih servisa: Da, Zemlja proizvodnje: CN\nOvde je kompletna lista polovnih Fleetguard transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Fleetguard transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Fleetguard transportna vozila koje Vas interesuju.


Petković: Povećano interesovanje mladih za vakcinaciju - Kosovo Online\nPetković: Povećano interesovanje mladih za vakcinaciju\n11. Oktobar 2021. • 15:55\nKoordinator za vakcinaciju za centralno Kosovo Vladimir Petković kaže da je broj mladih koji su zainteresovani za vakcinaciju u poslednjih mesec dana „znatno veći u odnosu na početak imunizacije“, prenosi Radio KiM.\n„Možemo se pohvaliti činjenicom da su mladi na teritoriji Kosova i Metohije zainteresovani za vakcinaciju. Poslednjih mesec dana je i povećan broj prijava za vakcinu upravo mlađe populacije. Nadam se da će se taj trend nastaviti, da ćemo vrlo brzo imati povećan broj vakcinisanih kako stare, tako i mlađe populacije“, kazao je Petković.\nKordinatorka za imunizaciju za Kosovo, doktorka opšte prakse u Domu zdravlja Zvečan Branislava Parlić kaže da epidemiloška situacija u poslednjih nedelju dana stagnira i da nema drastičnog povećanja broja zaraženih.\nRadio KIM prenosi da mladi kao neke od razloga zašto se ne vakcinišu navode da vakcina utiče na plodnost, da ne osećaju potrebu da se vakcinišu i da mladi lako podnose virus.\nNačelnik Odeljenja opšte medicine u Domu zdravlja Gračanica dr Siniša Rašić upozorio je da mladi zanemaruju simptome koronavirusa i da je to razlog teške kliničke slike na prvim pregledima.\nDr Rašić je poručio da mladi treba da poštuju epidemiološke mere i da se vakcinišu.\n„Kada je u pitanju vakcinacija, zvaničan stav je da bi i mlađi ljudi trebalo da se vakcinišu. Moja poruka njima je da se pri pojavi prvih kliničkih znakova i simptoma bolesti jave lekaru u kovid ambulanti”, rekao je Rašić.\nObjasnio je da je to važno da bi se, pre svega, kliničkim pregledom i laboratorijskim pretragama utvrdilo da li infekcija postoji I kako bi se na vreme primenila odgovarajuća terapija i sprečile neke eventualne komplikacije.\nU Dijagnostičkom centru u Gračanici, procenat vakcinisanih do 25 godina na ovom punktu od početka imunizacije iznosi 20 odsto.\nKosovo koronavirus mladi vakcinacija\nVakcinacija trećom dozom početkom naredne godine\nDok je u pojedinim zemljama već počela vakcinacija građana trećom dozom antikovid vakcina, na Kosovu bi to moglo da krene početkom naredne godine, prenosi Ekonomija onlajn.


Hrvatska kreće u izradu testnih evrokovanica – Bankar.rs\nHome/ANALIZE/Hrvatska kreće u izradu testnih evrokovanica\nMemorandum o razumevanju između Hrvatske, članica evrozone i Evropske komisije o početku proizvodnje evrokovanica i o pripremnim aktivnostima pre početka proizvodnje potpisan je u petak, nakon sastanka čelnika Evrogrupe u Brdu kod Kranja, izvestili su iz Hrvatske narodne banke i Evropske komisije.\nSporazumom se uređuju pitanja vezana uz pripremne aktivnosti za uvođenje evra, što uključuje i izradu određene količine testnih evrokovanica.\nMemorandum o razumevanju potpisali su izvršni potpredsednik Evropske komisije Valdis Dombrovskis, komesar za ekonomiju Paolo Gentiloni, predsednik Evrogrupe Paschal Donohoe i guverner Hrvatske narodne banke Boris Vujčić.\nU saopštenju HNB-a stoji kako Hrvatska na temelju tog memoranduma može započeti s pripremnim aktivnostima, odnosno započeti izradu detaljnog scenarija za prelazak na evro, pripremu za distribuciju evrokovanica i povlačenje kuna i izbor nacionalne strane RH na evrokovanicama.\nIsto tako, može započeti i sa sprovođenjem tehničkih priprema za zajedničku stranu evrokovanica, pripremom proizvodnog pogona za izradu, nabavkom pločica za kovanje kao i nabavkom i izradom alata za kovanje. Na kraju, slobodno može započeti i sa izradom testnih primeraka te izradom.\nZablude o novcu koje bi svako trebalo da zna


Svet nemoćan pred kapricima Severne Koreje - Sputnjik Srbija\n05:18 29 Mart 2020\nSvet nemoćan pred kapricima Severne Koreje\n09:35 07.01.2016 Preuzmite kraći link\nJedina država koja ima efikasne poluge za pritisak na Pjong Jang jeste Kina, koja ostvaruje 90 odsto sve spoljne trgovine sa Severnom Korejom. Svet je prinuđen da se ograniči na oštre izjave na račun Severne Koreje, smatraju eksperti.\nPredstavnici vlasti svih nuklearnih država i sve profilne međunarodne organizacije osudili su ispitivanje oružja za masovno uništenje koje je izvedeno u sredu u Severnoj Koreji.\nIpak, upozoravaju eksperti, svetska zajednica u ovom trenutku nema praktično nikakve poluge da izvrši pritisak na Severnu Koreju – svet će biti prinuđen da se ograniči na oštre izjave na račun severnokorejskih „prijatelja“.\nSvet je uznemiren\n„Moskva je krajnje uznemirena informacijom da je Severna Koreja izvela ispitivanje hidrogenske bombe“, izjavio je novinarim portparol ruskog predsednika Dmitrij Peskov.\nPrema njegovim rečima, Vladimir Putin je „naložio da se pažljivo prouče podaci svih mernih stanica, uključujući seizmološke, i da se proanalizira situacija u slučaju da se informacija o testiranju bombe potvrdi“.\nPrema oceni ruskog ministarstva inostranih poslova, ako ova činjenica bude potvrđena, to će biti novi korak Pjong Janga u razvijanju nuklearnog oružja, što je grubo narušavanje normi međunarodnog prava i rezolucija Saveta bezbednosti Ujedinjenih nacija.\nSeverna Koreja spremna za rat, ali...\n„U ovoj situaciji pozivamo sve zainteresovane strane da budu maksimalno suzdržane i da ne preduzimaju ništa što bi moglo da izazove nekontrolisani rast napetosti u Severoistočnoj Aziji. Ponovo potvrđujemo svoj stav u korist diplomatskog rešavanja problema Korejskog poluostrva u okviru šestostranog pregovaračkog procesa i hitnog pokretanja dijaloga radi formiranja pouzdanog sistema mira i bezbednosti u regionu“, navedeno je u saopštenju.\nSlična saopštenja poslali su predstavnici svih nuklearnih država i vodećih međunarodnih organizacija.\n„Nuklearna ispitivanja koja je objavila Severna Koreja podrivaju regionalnu i međunarodnu bezbednost, to je očigledno narušavanje rezolucija Saveta bezbednosti UN. Osuđujem to što Severna Koreja nastavlja program razvijanja nuklearnog oružja i balističkih raketa, kao i njenu preteću retoriku“, izjavio je generalni sekretar NATO-a Jens Stoltenberg.\nŠta je zaista testirala Severna Koreja za sada nije jasno\nSeverna Koreja je u sredu saopštila da je ujutru izvršeno prvo ispitivanje hidrogenske bombe. Prema podacima seizmologa, u oblasti nuklearnog poligona u provinciji Jangando u Severnoj Koreji došlo je do veštačkog zemljotresa magnitude 5,1.\n© AFP 2020 / Mary Altaffer\nBan Ki Mun osudio nuklearne probe Severne Koreje\n„Tokom ovog ispitivanja, koje je izvedeno stoprocentno na osnovu domaćih naučnih istraživanja, tehnologija i snaga, potpuno je dokazana preciznost tehničkih karaktristika nove eksperimentalne hidrogenske bombe koju je razradila Severna Koreja. Naučno je izračunata snaga hidrogenske bombe malog kapaciteta. Ovo ispitivanje je nova, viša etapa u razvoju naših nuklearnih snaga“, navedeno je u saopštenju severnokorejskih vlasti.\nU saopštenju se, takođe, navodi da Severna Koreja „kao odgovorna zemlja koja poseduje nuklearno oružje ne namerava da ga primenjuje prva, nego samo u slučaju da neprijateljske agresivne sile ugroze njen suverenitet“.\nJoš, međutim, nije utvrđeno da li je Severna Koreja zaista testirala novo termonuklearno oružje ili je reč o novom, četvrtom, ispitivanju nuklearnog naoružanja.\n„Imajući u vidu napredak koji Severna Koreja ostvaruje u oblasti nuklearnih i raketnih tehnologija, mislim da je verovatnoća 50 odsto da je zaista reč o hidrogenskoj termonuklearnoj bombi“, smatra stručnjak Artem Lukin, zamenik direktora Istočnog instituta – Škole za regionalna i međunarodna istraživanja Dalekoistočnog federalnog univerziteta.\nOn je podsetio da je severnokorejsko rukovodstvo ranije saopštavalo da je završilo razradu hidrogenske bombe.\nSAD sumnjaju da Severna Koreja ima hidrogensku bombu\n„Bukvalno pre mesec dana Pjong Jang je saopštio da je već izradio tehnologiju termonuklearne naprave“, podsetio je Lukin. Ipak, on je istakao da su „saopštenja jedno, a ono što se zaista dešava drugo“.\nŠef odeljenja međunarodnih datoteka Organizacije za sveobuhvatnu zabranu nuklearnih ispitivanja Rendi Bel na konferenciji za novinare u Beču takođe je izjavio da je još rano govoriti o tipu bombe.\n„Karakteristike koje smo videli ovoga puta slične su prethodnom ispitivanju. Ali udubljivati se u detalje prirode ispitivanja, da li je reč o nuklearnom, nenuklearnom ili tipu nuklearnog ispitivanja, sada nije izvodljivo“, precizirao je Bel.\nOn je naveo da će rezultati koji uzimaju u obzir podatke 36 stanica iz celog sveta biti dostupni 24 sata posle testiranja.\nPoluge ima Kina, ali nju ne interesuje slom Pjong Janga\nIzuzev protesta protiv pretpostavljenog testiranja hidrogenske bombe u Severnoj Koreji, svetska zajednica nema realnih poluga za vršenje pritiska na tu zemlju, smatra Artem Lukin.\nZbog toga svetska zajednica će se ograničiti „ritualnim saopštenjima“ i, možda, obnavljanjem šestostranih pregovora, koji „teško da mogu da donesu rezultat“.\n„Na zvaničnom, ’uenovskom’ nivou sve će biti predvidivo. Savet bezbednosti UN će usvojiti novo ’ritualno’ saopštenje uz osudu Severne Koreje. Kakvih je već bilo mnogo – posle svakog novog severnokorejskog ispitivanja nuklearnog oružja ili balističkih raketa. Pitanje o tome šta se još može učiniti, osim osude. Čini mi se, malo toga“, smatra ekspert.\n„Jedina zemlja koja ima efikasne poluge jeste Kina, na koju ide 90 odsto sve spoljne trgovine Severne Koreje, veliki deo isporuka nafte u Severnu Koreju i sve investicije koje stižu u tu zemlju. Ako Kina prekine trgovinu, u Severnoj Koreji će nastupiti kolaps. Ali ja ne mislim da će Peking to preduzeti, mada je veoma nezadovoljan i takva ’majmunska posla’ mu se ne dopadaju – iz jednostavnog razloga što Peking nije zainteresovan za propast severnokorejskog režima. Zbog toga što bi u tom slučaju Severnu Koreju, najverovatnije, progutala Južna Koreja, pod uslovima Seula. A Seul je, kao što je poznato, saveznik SAD. Na taj način bi celo Korejsko poluostrvo bilo pod strateškom kontrolom Vašingtona“, smatra Lukin.\nIspitivanja Severne Koreje ipak će negativno uticati na njene odnose s Kinom, koji su se u poslednje vreme postepeno poboljšavali, smatra profesor Univerziteta Kukmin u Južnoj Koreji Andrej Lanjkov.\n„Ispitivanja su nanela ogromnu štetu severnokorejsko-kineskim odnosima“, smatra ekspert.\nU poslednje vreme, naveo je on, Severna Koreja je preduzela ozbiljne mere za normalizaciju odnosa s Kinom, koji su u poslednjih tri-četiri godine bili narušeni zbog prethodnih nuklearnih ispitivanja. U poslednje vreme Kinezi su zbog toga počeli da zamrzavaju svoje investicione projekte u toj zemlji.\n„Sada je pred Severnom Korejom rizik da odnosi s Kinom ponovo budu zamrznuti. Neće biti nikakvih glasnih saopštenja od Kine nego će odjednom da se desi, na primer, da hitno budu zamenjeni ventili na naftovodima koji iz Kine idu u Severnu Koreju. Ili će nešto loše biti pronađeno u proizvodima koji se isporučuki iz Severne Koreje u Kinu“, prognozira stručnjak.\n„Sada u kineskom rukovodstvu mnogi ne vole Severnu Koreju, mada strateški interesi Kine zahtevaju razdeljeno, stabilno Korejsko poluostrvo“, dodao je on.\nNa pitanje, zbog čega je Severna Koreja rizikovala da pokvari odnose s Kinom, bez obzira na to što su joj toliko važni, ekspert je pretpostavio da je reč o „neusaglašenosti delovanja severnokorejskih diplomata i vojske“.\n„Već nekoliko puta se dogodilo da su diplomate postizale određene uspehe, a potom je vojska obavljala ispitivanja koja su poništavala dostignuća diplomata. Na primer, 29. februara 2012. Severna Koreja je zaključila važan sporazum sa SAD, koji je predviđao, pre svega, isporuke prehrambenih proizvoda u tu zemlju. Ipak, posle svega dve nedelje severnokorejska vojska je sprovela ispitivanja, iako je jedan od uslova ovog sporazuma bilo odustajanje od nuklearnih proba“, rekao je Lanjkov.\nhidrogenska bomba, nuklearno naoružanje, Savet bezbednosti UN, Pjongjang, Južna Koreja, Severna Koreja, Kina


MRK Loznica stvara nove vrednosti lozničkog sporta -\nPobedom protiv ekipe Beli Anđeo 36:16 rukometaši Loznice napravili su neverovatan uspeh. Oni su od 16 utakmica u ligi pobedili svih 16 i ispisali rukometnu istoriju ovog kluba. Sada slede utakmice plej ofa i borbe za Superligu. Bez obzira na učinak u doigravanju definitivno je trener Milan Nedeljković čovek koji je obeležio protekle dve godine u ovom klubu, koji raste u velikog giganta baš onako kako u sportu ide. Polako, bez opterećenja i pritsaka na Gradsku upravu da ulaže ogroman novac u ovaj klub, oni stvaraju uspehe i to sve sa igračima koji su rođeni u našem gradu.\nTags: mrk loznica, rukomet\nPrevious Stigao novi sanitet u Opštu bolnicu (video)\nNext Posle dvogodišnje pauze prolećni sajam zapošljavanja i obrazovanja u Loznici


Advokatska kancelarija Veselinović (AKV) je osnovana 2009. godine, od strane advokata Nevene Veselinović. Danas kancelarija broji trinaest advokata, pet pripravnika i dva konsultanta uz veliki broj saradnika, koji zajedno čine tim sa bogatim iskustvom u građanskom pravu.\nPretežna oblast delovanja AKV je usmerena na zastupanje i pravno savetovanje privrednih društava, i to zastupanje u svim postupcima pred nadležnim organima Republike Srbije i pružanje pravnih saveta i sastavljanje pravnih akata za potrebe svakodnevnog poslovanja.\nPored zastupanja pravnih subjekata u privrednom pravu, AKV se bavi zastupanjem u građanskim i krivičnim postupcima.\nPored pružanja advokatskih usluga, AKV se bavi aktivnostima na polju društvene odgovornosti i humanitarnog rada, u sklopu kojih su i pro bono zastupanje štićenica Sigurne kuće Beograd počev od februara 2016. godine, razna sponzorstva u cilju prikupljanja pomoći namenjene prihvatilištu za nezbrinutu decu, publicistika i organizovanje izložbi sa temom promovisanja zaštite spomenika kulture grada Beograda.\nU svom radu AKV teži da prepozna specifične potrebe svakog klijenta, da se uoče problemi i ponudi najefikasniji način za njihovo rešavanje. Cilj je zastupanje stranaka u njihovom najboljem interesu, svim raspoloživim sredstvima na osnovu važećih propisa, a u smeru uspešnog ishoda i ostvarivanja željenih efekata.\nAKV svojim klijentima pruža usluge iz sledećih oblasti:\nU okviru korporativnog odeljenja AKV, iskusni pravnici pružaju usluge savetovanja iz svih domena korporativnog prava, kao i podršku u postupcima osnivanja, spajanja i akvizicije privrednih društava u Srbiji uz pripremu svih relevantnih pravnih akata i zastupanje u odgovarajućim upravnim postupcima. Takođe, AKV se bavi i pružanjem pravnih usluga iz oblasti stečaja i reorganizacije, kao i iz sfere svih ostalih transakcionih pitanja, imajući u vidu tendenciju rasta prisustva multinacionalnih kompanija u Srbiji, kao i sve veće prisustvo kompanija iz Srbije na internacionalnom tržištu.\nAKV poseduje višegodišnje iskustvo u oblasti bankarskog prava i prava osiguranja kroz pružanje pravnih usluga i zastupanje banaka i osiguravajućih društava. Takođe, AKV pruža usluge i u oblasti poreskog savetovanja, uz podršku klijentima pri pokretanju i sprovođenju njihovih kompleksnih projekata, koja se odnosi kako na pružanje pravnih saveta tako i na pomoć u pregovorima.\nU okviru rada AKV klijentima se pružaju usluge iz domena prava intelektualne svojine, sa posebnim naglaskom na autorsko pravo. Pored savetovanja, asistencije u procedurama registracije žigova, patenata i ostalih prava iz oblasti industrijske svojine pred nadležnim državnim organima, AKV ima bogatu praksu u zastupanju klijenata pred sudom u postupcima proisteklim iz ove materije.\nU timu AKV nalaze se stručnjaci sa dugogodišnjim iskustvom u oblasti radnog prava i pitanja radnih odnosa. AKV pruža pravne savete klijentima o pitanjima najefikasnijih načina za uređenje radnopravnih odnosa, pruža usluge izrade relevantnih opštih akata poslodavaca, drugih aspekata radnopravne regulative kao i zastupanje u postupcima pred sudovima u slučaju sudskih sporova.\nAKV pruža i pravne usluge klijentima u vezi sa nepokretnostima i to sačinjavanje kupoprodajnih ugovora, sprovođenja adekvatnih provera pred nadležnim državnim organima, kao i zastupanje u upravnim postupcima pred Republilčkim geodetskim zavodom i nadležnim Sekretarijatima.\nU okviru AKV se nalazi i krivično odeljenje, čiji su članovi advokati sa višegodišnjom praksom u zastupanju klijenata u krivičnim postupcima, kao i u oblasti prekršajnog prava i privrednih prestupa. Takođe, specijalizovani su i za zastupanja pred Posebnim odeljenjem Višeg suda u Beogradu.\nAKV ima dugogodišnju praksu uspešnog zastupanja klijenata u svim sudskim postupcima – kako u parničnim, tako i u vanparničnim, izvršnim i krivičnim postupcima.\nImajući u vidu potrebu za rešavanjem sporova na alternativne načine, AKV u tom smislu prati razvoj u skladu sa modernim tendencijama. AKV pruža usluge zastupanja klijenata tokom pregovora, usluge medijacije , kao i zastupanje u postupcima koje se vode pred Arbitražama.\nTim AKV čine advokati, advokatski pripravnici, pravnici posebne ekspertize i drugi saradnici. Tim AKV je tokom višegodišnjeg zajedničkog rada naučio da izvuče maksimum iz timskog delovanja, ali i potencijala svakog pojedinca. Naši članovi su advokati sa bogatim iskustvom, kao i mladi perspektivni pravnici, što garantuje svestran pristup svakom zahtevu.\nNevena Veselinović je osnivač Advokatske kancelarije Veselinović. Diplomirala je na Pravnom fakultetu Univerziteta u Beogradu, a potom sa uspehom završila i Master studije na istom. Poseduje višegodišnje pravno iskustvo stečeno tokom rada u sudu i u bankarskom sektoru /Banca Intesa Beograd. Nakon položene zakletve pred Advokatskom komorom Beograda, 2009. godine osniva svoju advokatsku kancelariju. U svojoj advokatskoj karijeri bavila se zastupanjem klijenata pred sudom u postupcima iz različitih pravnih oblasti, a između ostalog uspešno se bavi i pravom intelektualne svojine sa akcentom na autorsko i srodna prava.\nKao osnivač AKV, bila je inicijator mnogih humanitarnih aktivnosti, tako da se logo ADV-VESELINOVIC često može videti na mnogim manifestacijama humanog karaktera. Naročito je ponosna na višegodišnju praksu pro bono zastupanja štićenica Sigurne kuće, kojima advokatski tim AKV od 2016.godine aktivno pruža besplatne pravne usluge.\nJelena Miletić je diplomirala na Pravnom fakultetu Univerziteta u Beogradu, a advokaturom se bavi od 2000. godine. Saradnik u Advokatskoj kancelariji Veselinović postaje 2015. godine, a specijalizovala se za zastupanje klijenata u postupcima iz radnog i privrednog prava, sa akcentom na lizing poslovanju. Takođe, poseduje bogato iskustvo iz oblasti porodičnopravnih odnosa i zastupanja maloletnika u svim vrstama postupaka.\nMiloš Mitrović je završio Pravni fakultet Univerziteta u Beogradu. Advokaturom se bavi od marta 2015.godine, kao advokatski pripravnik u okviru Advokatske kancelarije Veselinović. Pretežno se bavi zastupanjem klijenata pred sudom i drugim državnim organima, sa namerom da se specijalizuje u oblasti krivičnog i prekršajnog prava.\nDušica Dukanac je završila Pravni fakultet Univerziteta u Beogradu. Advokaturom se bavi od februara 2017.godine, kao advokatski pripravnik u okviru Advokatske kancelarije Veselinović. Pretežno se bavi zastupanjem klijenata pred sudom i drugim nadležnim organima sa namerom da se specijalizuje u oblasti građanskog prava, a sa posebnim osvrtom na porodičnopravnu i radnopravnu materiju.\nVesna Ribar je rukovodilac Odeljenja za zastupanje Advokatske kancelarije Veselinović. Diplomirala je na Pravnom fakultetu Univerziteta u Beogradu, a pravosudni ispit položila 1990. godine. Poseduje dugogodišnje iskustvo sticano u pravnim službama kompanija kao što su Ikarbus, Jugobanka, Banca Intesa. Član je Asocijacije medijatora Srbije i upisana u registar posrednika pri Ministarstvu pravde Republike Srbije, a takođe poseduje specijalistička znanja iz oblasti mobinga. Pored navedenog, bavi se pitanjima iz oblasti bankarskog poslovanja i naknade štete.


Hamond za prijem Kosova u UNESCO\nU Beogradu je danas boravio šef britanske diplomatije Filip Hamond - osim sa premijerom Srbije Aleksandrom Vučićem, Hamond se sastao i sa predstavnicima nezavisnih instirucija Sašom Jankovićem, Rodoljubom Šabićem i Brankicom Janković.\nMinistar inostranih poslova Velike Britanije Filip Hamond izjavio je tokom današnje posete Beogradu da će London nastaviti da podržava Srbiju na putu ka EU i najavio da bi do kraja godine trebalo da bude otvoreno bar jedno pregovaračko poglavlje.\nPosle razgovora sa premijerom Srbije, Hamond je istakao da je potrebno je osigurati da referendum u Republici Srpskoj ne bude održan i pozdravio uticaj Srbije što se toga tiče. On je ocenio i da je Beograd pružio human odgovor na izbegličku krizu, da je ostvario napredak u normalizaciji odnosa sa Prištinom, a o pitanju članstva Kosova u UNESCO Hamond je rekao:\n"Ujedinjeno Kraljevstvo veruje da će članstvo Kosova u Unescu pojačati obaveze Kosova da čuva srpsko kulturno nasleđe na Kosovu. Pisao sam ministru spoljnih poslova Kosova vrlo jasno da očekujemo od Kosova da čuva srpsko nasleđe na Kosovu."\nKako je rekao srpski premijer Aleksandar Vučić prijem Kosova u UNESKO je velika igra, u kojoj Srbija pokušava da sačuva nacionalne interese, “ali nam brojevi ne idu u prilog, pošto imaju većinu protiv nas”, dodao je.\nVučić je izrazio očekivanje da će prva pregovaračka poglavlja 32 i 35 biti otvorena do kraja godine:\n"Ja tako očekujem – poglavlja 23 i 24 da budu otvorena početko sledeće godine. Tu za nas sada postoji puno problema u okviru poglavlja 35, o čemu sam takođe govorio sa gospodinom Hamondom. Mi ćemo o tome tek da razgovoramo u Briselu, 13. oktobra."\nBritanski šef diplomatije Filip Hamond sastao se i sa poverenikom za informacije Rodoljubom Šabićem, zaštitnikom građana Sašom Jankovićem i poverenicom za zaštitu ravnopravnosti Brankicom Janković.\nNa sastanku u britanskoj ambasadi oni su razgovarali o Akcionom planu za Poglavlje 23, prvenstveno o napretku u oblasti ljudskih prava u kontekstu evropskih integracija Srbije, kao i o vladavini prava.


Pšenica na berzi od 17,80 do 18,50 dinara, kukuruz od 16,60 do 17,20 - AgroSmart\nSoja kao i kukuruz beleži pozitivne cenovne trendove tokom protekle nedelje na organizovanom robno-berzanskom tržištu. Svi kupoprodajni ugovori su zaključeni po ceni od 43,50 din/kg bez PDV-a (47,85 din/kg sa PDV-a). U odnosu na prethodnu nedelju cena je viša za 2,35%. Terminski ugovor za sojino zrno roda 2020. godine na paritetu FCA je zaključen po ceni od 337 eur/t u dinarskoj protivvrednosti na dan plaćanja po srednjem kursu NBS. Prometovana je količina od 500 tona sa isporukom robe septembar/oktobar. Zanimljivo je istaći da veće interesovanje vlada za terminsku kupoprodaju ove uljarice, nego za spot trgovanje.


Dan online - Drustvo: Odlazak radnika je i blagodet - 2019-12-07\nDrustvo PREMIJER I ČLANOVI SOCIJALNOG SAVJETA OCIJENILI\nPremijer sa članovima Socijalnog savjeta Odlazak radnika je i blagodet\nSocijalni savjet je na jučerašnjoj sjednici, koja je bila zatvorena za javnost, razmatrao problematiku odlaska radno aktivnog stanovništva iz Crne Gore i posledice toga po društvo. Iz Vlade je saopšteno da je „ocijenjeno je da je riječ o izazovu sa kojim se suočavaju mnoge države, ali i da mobilnost radne snage predstavlja civilizacijsko dostignuće i jednu od blagodeti otvorenog tržišta”. Navode i da je u diskusiji ukazano da se „pored značajnog odlaska bilježi i povratak u Crnu Goru onih koji su ranije otišli”.\nSjednici je prisustvovao i premijer Duško Marković, koji je kazao da dijalog sa socijalnim partnerima smatra krucijalno važnim i jednim od najvažnijih rezultata njegove vlade.\n– Ocijenio da jedan od strateških odgovora na izazov predstavljaju upravo politike Vlade zahvaljujući kojima je nezaposlenost smanjena sa 22,7 odsto marta 2017. na 14,3 odsto krajem septembra ove godine uz istovremeno povećanje radno aktivnog stanovništva za 8.800 lica i smanjenje neaktivnih lica za 7.700 uz naročito dobre podatke u najranjivijoj grupi – mladima. Socijalni savjet je zaključio da pristupi izradi analize o broju radno sposobnih ljudi koji su napustili Crnu Goru i o razlozima njihovog odlaska kako bi strategija odgovora na ovaj izazov bila efikasnija – saopšteno je iz Vlade.\nNa sjednici je, kako navode, ukazano da više ministarstava ne uključuju Socijalni savjet u proces pripreme zakona, te da će ta praksa biti promijenjena.


EU će nastaviti da štiti evropski način života, demokratiju i vladavinu prava - Dijalog.net\nNaslovna Politika Evropska unija EU će nastaviti da štiti evropski način života, demokratiju i vladavinu prava\nEU će nastaviti da štiti evropski način života, demokratiju i vladavinu prava\nPostavljeno 10. May 2019.\nSibinj, 10. maj 2019. – Šefovi država i vlada 27 članica EU potpisali su "deset obaveza" za Evropu u narednih pet godina koje se odnose na brojne politike, od odbrane i solidarnosti, do vladavine prava i uloge EU na globalnoj sceni.\nUsvojena Deklaracija ocenjuje se kao nejasna i sa manje suštine nego obično. Istovremeno je predsednik Evropskog saveta za 28. maj najavio vanredni samit EU.\nLideri su Deklaraciju iz Sibinja (Sibiu) o budućnosti bloka usvojili na početku neformalnog samita u tom rumunskom gradu 9. maja. Da se dogovore o nacrtu teksta bilo im je potrebno samo nekoliko minuta.\nNacrt je cirkulisao među liderima u prethodnih nedelju dana i pokriva širok raspon pitanja.\n"Nastavićemo da štitimo naš način života, demokratiju i vladavinu prava", navodi se u Deklaraciji i zaključuje da će se EU "zajedno baviti globalnim pitanjima, poput zaštite životne sredine i borbe protiv klimatskih promena".\nDeklaracija je manje suštinska i specifična od tradicionalnih zaključaka samita EU i više ukazuje na šta se treba fokusirati u narednim godinama nego što sugeriše pravac akcije.\nZvaničnici EU su šaleći se rekli da Deklaracija predstavlja Deset božijh zapovesti.\nU poslednje vreme Brisel se spori oko vladavine prava sa Mađarskom i Poljskom a i Rumunija ljuti EU lidere. Ipak su sve tri zemlje potpisale Deklaraciju pokazujući tako koliko su preuzete obaveze maglovite.\nU dokumentu se potvrđuje uverenje lidera da su ujedinjeni jači u sve izazovnijem svetu. Takođe se ocenjuje da je EU tokom godina izrasla u vodećeg igrača na međunarodnoj sceni i da je, okupljajući oko pola milijarde ljudi i sa konkurentnim jedinstvenim tržištem, lider u svetskoj trgovini i da uobličuje globalnu politiku.\n"Shvatamo našu odgovornost kao lidera da učinimo Uniju snažnijom i našu budućnost boljom uz prepoznavanje evropske perspektive drugih evropskih država. Zato smo se jednoglasno složili oko deset obaveza koje će nam pomoći da pokažemo tu odgovornost", navodi se u saopštenju Evropske komisije.\n"Branićemo jednu Evropu, ostaćemo ujedinjeni i govorićemo jednoglasno i uvek ćemo tražiti zajednička rešenja i slušati jedni druge u duhu razumevanja i poštovanja", navodi se u Deklaraciji.\nDalje piše da će EU nastaviti da štiti evropski način života, demokratiju i vladavinu prava, da bude tamo gde je najpotrebnija i pokaže koliko je velika kada je to najvažnije, kao i da će se uvek držati principa pravednosti.\nTakođe će EU nastojati da nađe način da uskladi pojedinačne ambicije, štiti budućnost za naredne generacije Evropljana, kao i da čuva svoje građane i njihovu bezbednost.\nPoslednja obaveza se odnosi na Evropu kao odgovornog globalnog lidera koji će sarađivati sa partnerima u svetu kako bi se podržao i razvijao međunarodni poredak zasnovan na pravilima, iskoristile nove mogućnosti trgovine i kako bi se zajedno pozabavili globalnm pitanjima poput ekologije.\nOdluke koje smo doneli u duhu su preuzetih deset obaveza, navodi se u saopštenju EK.\n"Unija je danas jača nego juče i želimo da nastavimo da je jačamo za budućnost. To je naša obaveza za buduće generacije. To je duh Sibinja i nova EU sa 27 članica koja je spremna da kao jedan prihvati svoju budućnost", zaključuje se u dokumentu.\nPredsednik Evropskog saveta Donald Tusk je na neformalnom samitu lidera EU rekao da će 28. maja biti organizovan vanredni samit EU u cilju priprema imenovanja kandidata za ključna mesta u EU, javila je agencija Frans pres.\nTusk je rekao da će samit biti sazvan dva dana posle izbora za Evropski parlament, koji će biti održani od 23. do 26. maja.\n"Organizovaću samit svih 28 lidera EU 28. maja kako bi počeo proces imenovanja kandidata", rekao je Tusk na konferenciji za novinare.\nOn je rekao da bi taj vanredni samit trebalo da pojednostavi procedure za izbor kandidata za ključna mesta u EU do narednog, redovnog samita u junu u Briselu, prenosi Euractiv.\nOznakedeklaracijaEvropska komisijaEvropski savet\nPrethodno Evropska komisija organizuje obuku za mlade novinare i novinarke\nSledeće Tusk: Evropa mora da ostane teritorija slobode\nTop Tags Civilno društvo vladavina prava OCD Srbija i Evropska unija Vlada Republike Srbije Evropska unija mladi mediji evropske integracije istraživanje lokalna samouprava konkurs ljudska prava Evropska komisija Društvo


RTS :: Gajin: Zakon o zaštiti podataka o ličnosti u skladu sa EU propisima\nPolitika Gajin: Zakon o zaštiti podataka o ličnosti u skladu sa EU propisima\npetak, 12. jul 2019, 15:17 -> 15:22\nGajin: Zakon o zaštiti podataka o ličnosti u skladu sa EU propisima\nRad na Zakonu o zaštiti podataka o ličnosti zaključen je kada je postignuta saglasnost da su odredbe zakona u potpunosti u skladu sa odredbama evropske Regulative i Direktive, rekao je savetnik u Ministarstvu pravde i član radne grupe za izradu tog zakona Saša Gajin.\nReagujući na ocene iz studije dva eksperta Evropske komisije (EK) iz Slovenije iz maja ove godine, koja je imala za cilj da ponovo oceni da li su odredbe našeg zakona u skladu sa evropskim modelima, Gajin je rekao Tanjugu da je iznenađen ocenama, jer kako tvrdi, od trenutka kada je završena komunikacija sa EK i EURODžAST-om u vezi sa Predlogom zakona pa do danas – ništa nije promenjeno.\nOvaj zakon je usvojen u novembru 2018. godine, a za početak njegove primene određen je 21. avgust 2019.\nGajin kaže da je postojalo uverenje da je posao u vezi sa usaglašavanjem našeg zakona sa evropskim modelima okončan kada je obezbeđena saglasnost Evropske komisije i EURODžAST-a u vezi sa odredbama zakona.\n"Te odredbe, na koje je Evropska komisija dala saglasnost, kao i EURODžAST, ostale su iste", precizirao je Gajin\nPrema njegovim recima, Zakon o zaštiti podataka o ličnosti poslat je u Narodnu skupštinu tek pošto su usaglašeni stavovi unutar radne grupe u vezi sa komentarima koji su stizali iz Brisela i tek pošto je, kako je istakao, postalo jasno da više nema nerešenih pitanja koja se postavljaju u vezi sa zakonom.\n"Kada se detaljno analiziraju primedbe koje su sadržane u studiji iz maja 2019. godine, može se reći da praktično nijedna od 104 primedbe nije osnovana. U manjoj meri, primedbe se odnose na greške u prevodu i na nerazumevanje domaćeg pravnog sistema, dok, najveći broj tih primedbi – između 70 i 75, odnosi se na pogrešno tumačenje – s jedne strane našeg zakona, a s druge strane odredbi evropskih propisa", ukazao je Gajin.\nKako je dodao, svaka primedba i sugestija je dobrodošla.\nMeđutim, problem sa "ovim primedbama" nije to što su one date, već što se, kako smatra, pokazuje da te primedbe nisu osnovane.\n"To je razlog za brigu. Takođe zabrinjava i činjenica da su te primedbe stigle nakon usvajanja zakona, iako je s istim autoritetima, odnosno sa Evropskom komisijom i EURODžAST-om rađeno na samom zakonu pre nego što je usvojen", smatra Gajin.\nS druge strane, Gajin kaže i da je začuđujući stav koji se u javnosti prikazuje kao deo navedene studije dva eksperta, iako oni taj stav zapravo ne iznose u tekstu – a to je da je zakon urađen po meri stranih investitora nauštrb zaštite ličnih podataka pojedinaca.\nGajin tvrdi da je zakon u svemu usklađen sa opštim režimom zaštite podataka koji postoji u EU i da je svaka odredba našla svoje mesto u zakonu upravo zbog toga što takva odredba već postoji u modelu EU.\nPrema njegovim rečima, obrada podataka reguliše se na način koji obezbeđuje adekvatnu zaštitu sloboda, odnosno prava lica čiji se podaci obrađuju.\n"Reći da je naš zakon na strani stranih investitora, a da istovremeno ne vodi računa o pravima lica čiji se podaci obrađuju, značilo bi da je i trenutno najnapredniji model zaštite podataka o ličnosti koji je izrađen u okviru EU takode na strani poslovnih interesa u obradi podataka o ličnosti, uz zanemarivanje prava lica čiji se podaci obrađuju", zaključio je Gajin.\nKancelarija poverenika za informacije od javnog značaja i zašitu podataka o ličnosti saopštila je nedavno da studija Evropske komisije o proceni usklađenosti Zakona o zaštiti podataka o ličnosti sa propisima EU ukazuje na potrebu unapređenja tog zakona.\nDopisnici Dopisništva u Kraljevu i Jagodini: Spoj mladosti i iskustva\nПоштовање Млади таленти понос Србије – само у августу са такмичења донели су седам медаља\nKiM Вучић: Не очекујем лаку јесен, ни једноставну зиму по питању КиМ


ĐUROVIĆ: EU da se aktivnije uključi u rješavanje krize u Crnoj Gori – Portal Luca\nĐUROVIĆ: EU da se aktivnije uključi u rješavanje krize u Crnoj Gori\nProfesorica Gordana Đurović je u emisiji „Link“ Radija Crne Gore, posjetu predsjednice EK Ursule Fon Der Lajen Zapadnom Balkanu, ocijenila uspješnom. Đurović od EU očekuje da se aktivnije uključi u rješavanje političke krize u Crnoj Gori. Smatra i da bi nas vanredni izbori ili neka veća rekonstrukcija vlade sa aspekta administracije usporila na putu ka EU. Ističe da je Crna Gora u političkim previranjima zamijenila 69 odsto kadra, umjesto 30 odsto, što je standard EU\n„Mislim da je njena posjeta bila uspješna. Svuda je bila nijansirana prema zemlji sa porukom koja se na nju odnosi i mislim da ona ima pozitivnu funkciju u sistemu evropskih institucija u ovome mendatu“, kazala je Đurović.\nVažnim smatra da obje strane pokažu optimizam kao što je, kako navodi, to pokazala predsjednica EK.\n„A to je, želimo vas u Evropi, nastavite da ispunjavate reformske zadatke“, kazala je Đurović.\nOna je dodala da je dijalog glavna poruka Fon der Lajenove svakoj zemlji.\nĐurović od EU očekuje da se aktvnije uključi u rješavanje političke krize u Crnoj Gori.\n„Živimo političku krizu i očekuje se od EU da se aktivnije uključi. Izazov za Crnu Goru je da imamo zajedničku platformu, da lijeva i desna strana i centar imaju jedan kor političkih ciljeva koje mogu da posmatraju kao zajedničke i da od toga dalje krenu“, kazala je Đurović i dodala da bi misija evropskih institucija prije svega OEBS-a u ovom momentu bila dragocjena.\nTržište regiona – ne moramo ako ne smatramo da treba\nĐurović dodaje da je što se tiče tržišta regiona Fon der Lajen poručila i da ne moramo da ga prihvatimo ako ne smatramo da treba.\n„Glavna je poruka da je to dio Berlinskog procesa i da bi tu trebalo da bude šest zemlja. Što znači da Crna Gora ima legitimno pravo da preispita da li je i njoj u svakom pogledu dobro da ima potpuno otvorene granice, da se baš ne mogu kontrolisati tranziti iz trećih zemlja. Znači postoje i dobre stvari i rizici“, kazala je Đurović i dodala da je po njenom mišljenju loše da budu uključene tri zemlje.\n„Mislim i da tu EU ima važnu ulogu. Da, kao što je uradila na Sofija samitu, i sada posreduje“, kazala je Đurović.\nNe misliti o datumu već o procesu\nOčekuje jasnu potvrdu da su vrata EU otvorena. Poručuje da ne treba misliti o datumu učlanjenja već, kaže, treba misliti o procesu i dodaje da EU treba da bude na terenu mnogo više nego u prethodne dvije do tri godine.\nĐurović dodaje da je time što druge zemlje nijesu krenule putem Velike Britanije potvrđeno da je EU sistem vrijednosti i da su veće koristi članstva nego bolne strane dugog pregovaranja.\nProfesorica navodi i da bi EU teško mogla poželjeti neku zemlju regiona preko noći u svom članstvu.\n„Oni imaju strah od naučenih lekcija, Bugarska, Rumunija, Poslja, Mađarska, i oni nemaju povjerenja da ćemo ono iz ugovora o pristupanju i ispuniti. Treba najveći dio obećanja unaprijed da ispunimo i zato se nova metodologija fokusirala, prvo vladavima prava, zato su nam jasno rekli da ako ne uradimo nešto mjerljivo do kraja godne ne može se dozvoliti da se ide dalje“, kazala je profesorica Đurović.\nCG zamijenila 69% kadra\nĐurović je istakla da je u političkom previranju i kadrovskoj turbulenciji u Crnoj Gori po evropskim standardima mnogo više ljudi zamijenjeno na važnim pozicijama za evropsku agendu Crne Gore i uopšte za makroekonomsku politiku nego je to za očekivati u nekoj evropskoj zemlji.\n„Po standardima OECD Sigma koja se bavi reformom javne uprave, kada budu političke promjene vlasti, obično se 30% menadžmenta u administraciji promijeni. Jedan važan dio ljudi koji su na važnim pozicijama su nosioci institucionalne memorije i ostaju, oni nijesu prepoznati kao partijski ljudi. Umjesto 30% koliko je evropski prosjek nezvanični rezultati Sigme koji će biti objavljeni u novembu kažu da u Crnoj Gori do zatvaranja izvještaja, a to je početak septembra, je u Crnoj Gori promijenjen senior menadžment na nivou od 69%. To je za malu administraciju veliki udar i to onda povezujemo i sa odlivom kadra i pregovaračkom strukturom“, navodi Đurović.\nOna dodaje da vanredni izbori i neka radikalnija rekonstrukcija Vlade podrazumijeva, sa aspekta administracije, ponovo veliku turbulenciju.\n„I šta se dešava, ljudi nesvjesno smanjuju obim posla koji rade jer ne znaju da li će to biti svrsishodno tako da i to može na neki način da nas uspori“, kazala je Đurović.


Uskladjivanje akciza – nov namet – Nadlanu.com\nUskladjivanje akciza – nov namet\nObjavljeno 8. juna 2011. / 15:21:48\nBEOGRAD, 8. juna 2011. (Beta) – Poslanici opozicije najavili su u sredu da neće podržati izmene Zakona o akcizama jer će, kako su naveli, dovesti do poskupljenja goriva i novih nameta za gradjane i privredu.\nOpozicija je u sredu u raspravi o izmenama Zakona o akcizama u Skupštini Srbije navela da država ponovo prebacuje teret krize na gradjane ispunjavajući uslove Evropske unije i lošom ekonomskom i energetskom politikom ugrožava standard gradjana “koji će plaćati najskuplji benzin u regionu”.\nIzmene Zakona o akcizama predvidjaju da se akcize na domaća i uvozna goriva izjednače tako da za sve vrste motornih benzina važi jedinstvena akciza od 49,5 dinara za litar, a za dizel goriva 37 dinara za litar. Zbog uskladjivanja akciza benzin će poskupeti 4,5 dinara po litru, a dizel dva dinara.\nLider Liberalno demokratske partije (LDP) Čedomir Jovanović rekao je da je izmena zakona “neprihvatljiva” jer će gradjani Srbije i dalje plaćati neopravdano skup benzin.\nPoslanici Srpske napredne stranke (SNS) najavili su da neće podržati “novi namet gradjanima”, uz ocenu da je izmena zakona još jedan dokaz nesposobnosti vlade.\nPoslanik SNS Dragan Šormaz rekao je da bi akcize trebalo smanjiti jer samo povećanje ne znači da će se i republički budžet bolje puniti.


Priznanja će dobitnicima biti uručena 8. juna, na otvaranju Junskih programa, u Sremskoj Kamenici.\nPovelja Zmajevih dečjih igara za izuzetan doprinos stvaralaštvu za decu, bezgraničnu odanost svetu detinjstva i najplemenitijim ljudskim težnjama, biće dodeljena Moši Odaloviću, književniku iz Smedereva, navodi se u saopštenju Zmajevih igara.\nNagrada za izuzetan stvaralački doprinos savremenom izrazu u književnosti za decu pripala je Peđi Trajkoviću, književniku iz Jagodine, a nagrada za popularisanje književnosti za decu Politikinom zabavniku, koji ove godine obeležava 77. godina postojanja.\nOdluku o dobitnicima nagrada doneo je danas Upravni odbor Međunarodnog centra književnosti za decu – Zmajeve dečje igre.\nZmajev pesnički štap i čast da otvori 59. Zmajeve dečje igre pripašće Goranu Novakovu, književniku iz Novog Kneževca.\nTagovi :knjige za decu, Mošo Odalović, pesnici za decu, pisci za decu, Povelja Zmajevih dečjih igara, Zmajeve dečije igre


26.04.2013. Saopštenje sa sjednice Vlade Crne Gore U okviru evropske agende, Vlada Crne Gore, na današnjoj sjednici kojom je predsjedavao predsjednik Milo Đukanović, usvojila je Prilog Izvještaju Evropske komisije o napretku Crne Gore u 2013. godini za period od 1. septembra 2012. do 25. aprila ove godine, koji predstavlja ključni dokument za ocjenu postignutih rezultata na putu integracije u EU...\n20.04.2013. Forum za vladine komunikacije u Jugoistočnoj Evropi predstavljen u Vašingtonu Forum za vladine komunikacije u Jugoistočnoj Evropi (SEECOM Forum) predstavljen je u petak, 19. aprila, u Vašingtonu na godišnjoj Školi komunikacija Američke nacionalne asocijacije za vladine komunikacije (NAGC)...\n18.04.2013. Saopštenje sa sjednice Vlade Crne Gore Vlada Crne Gore, na današnjoj sjednici kojom je predsjedavao potpredsjednik Duško Marković, utvrdila je Predlog Zakona o elektronskim komunikacijama. Donošenje novog zakona uslovljeno je potrebom usaglašavanja sa širokim obimom izmjena regulatornog okvira Evropske Unije, koje dodatno pojednostavljuju regulaciju i pospješuju dalju liberalizaciju u ovoj oblasti...\n11.04.2013. Saopštenje sa sjednice Vlade Crne Gore Vlada Crne Gore, na današnjoj sjednici kojom je predsjedavao predsjednik Milo Đukanović, utvrdila je Predlog zakona o porezu na promet nepokretnosti. Predloženim rješenjima novi zakon se usaglašava sa Zakonom o finansiranju lokalne samouprave u pogledu raspodjele prihoda od poreza budžetima jedinica lokalne samouprave i Egalizacionom fondu, otklanjaju se uočeni nedostaci kod utvrđivanja poreske osnovice, bliže se definišu poreska oslobađanja i uvodi se prvi put samooporezivanje kod utvrđivanja poreske obaveze...\n11.04.2013. Vlada usvojila Uredbu o uslovima, načinu i dinamici sprovođenja mjera agrarne politike za 2013. godinu – Agrobudžet Izjava ministra poljoprivrede i ruralnog razvoja Petra Ivanovića nakon sjednice Vlade povodom usvajanja Uredbe o uslovima, načinu i dinamici sprovođenja mjera agrarne politike za 2013. godinu – Agrobudžet...\n04.04.2013. Saopštenje sa sjednice Vlade Crne Gore U cilju sagledavanja turističkih potencijala i definisanja mjera aktivne razvojne politike, Vlada Crne Gore, na današnjoj sjednici kojom je predsjedavao predsjednik Milo Đukanović, usvojila je Akcioni plan za pripremu turističkih sezona – Agendu reformi u oblasti turizma. Sastavni dio Agende je i Akcioni plan za pripremu ljetnje turističke sezone u kojem su sadržani i predlozi za prevazilaženje problema koji ograničavaju ili usporavaju ostvarivanje boljih rezultata, kao i predlog projekata za poboljšanje turističke ponude...\n28.03.2013. Saopštenje sa sjednice Vlade Crne Gore Vlada Crne Gore, na današnjoj sjednici kojom je predsjedavao predsjednik Milo Đukanović, usvojila je Memorandum o planu razvoja Crne Gore od 2013. do 2016. godine. Crna Gora, kao zemlja kandidat za članstvo u EU, ima obavezu da utvrdi viziju socio-ekonomskog razvoja, sa pojedinačnim potrebnim investicijama i razvojnim mjerama za njihovu realizaciju...\n21.03.2013. Saopštenje sa sjednice Vlade Crne Gore Vlada Crne Gore, na današnjoj sjednici kojom je predsjedavao predsjednik Milo Đukanović, usvojila je Analizu održivosti javnog duga Crne Gore. Višegodišnji period negativnih efekata krize na crnogorsku ekonomiju uticao je na značajno i kontinuirano pogoršanje indikatora fiskalne stabilnosti, koje je sublimirano iskazano u budžetskom deficitu i nivou javnog duga...\n20.03.2013. Otvorena telefonska linija i e-mail za prijavu zloupotreba službenih vozila Postupajući u skladu sa zaključkom Vlade, Biro za odnose s javnošću je otvorio posebnu telefonsku liniju i e-mail adresu putem koje građani mogu prijaviti zloupotrebe službenih vozila koja koriste organi državne uprave...\n07.03.2013. Saopštenje sa sjednice Vlade Crne Gore U sklopu politike evroatlantske integracije, kao jednog od programskih prioriteta vanjske politike, Vlada Crne Gore, na današnjoj sjednici kojom je predsjedavao predsjednik Milo Đukanović, usvojila je Izvještaj o sprovođenju trećeg Godišnjeg nacionalnog programa Crne Gore...